Millora el teu posicionament orgànic gràcies al SEO per cerca de veu - V3RTICE\nMillora el teu posicionament orgànic gràcies al SEO per cerca de veu\nCom afecta el SEO a la cerca de veu?\nEls resultats que Google ofereix quan es busquen paraules clau escrites i quan la cerca es fa per veu són molt diferents. Això és degut al fet que, mentre que a les cerques escrites per Google el posicionament es fa de forma pràcticament independent entre cerques, quan ho fa per les cerques de veu les diferents preguntes o sol·licituds d’informació es responen tenint en compte les anteriors. La intenció de cerca, que ja és important al SEO més tradicional, es torna imprescindible a la cerca per veu, sent una cerca molt més similar a la d’un diàleg. Aquesta intenció es va afinant a mesura que les preguntes són més concretes.\n“…és imprescindible que Google ‘recordi’ la primera cerca i que la relacioni amb la segona, o no tindria sentit’.\nAmb un exemple, si algú pregunta ‘Ok, Google, m’ensenyes agències de comunicació a Madrid?’, Google mostrarà vàries opcions. Si la següent pregunta és ‘tens alguna que estigui a prop de la meva posició?’, és imprescindible que Google ‘recordi’ la primera cerca i la relacioni amb la segona, o no tindria sentit. Això reforça, a més, el sentit que Google havia anat donant a la cerca des de les seves darreres actualitzacions on es penalitza a aquells que repeteixen més d’una paraula clau en lloc d’oferir contingut de manera més subtil.\nQuè he de tenir en compte per posicionar millor el SEO per cerca de veu?\nAugmentar la velocitat de càrrega de la teva pàgina web\nCom entendreu, les cerques per veu, siguin quines siguin i independentment d’on es facin, smartphone, tablets, altaveus intel·ligents, smartwatches o altres wearables amb micròfon incorporat, necessiten una resposta ràpida. Per aquest motiu Google ha de ser capaç de trobar-te i entendre de la manera més fàcil possible per tal d’oferir resultats amb gran velocitat i certesa.\nOptimitzar el teu lloc web per a dispositius mòbils\nEls telèfons intel·ligents són el dispositiu en el qual més cerques per veu es realitzen, així que en el SEO del teu web influeix directament una bona optimització mòbil. En realitzar-se les cerques a través d’aquests dispositius, evidentment també s’utilitza la versió mòbil del lloc, així que mantingues sempre molt ben optimitzada la teva pàgina perquè et trobin millor.\nEstructura el teu web de manera que tant el SEO com les persones t’entenguin\nA Google no li agrada que només parlis per als robots, vol que, a més de poder trobar de què tracta el teu lloc i quina informació conté, quan li ofereixi a l’usuari, aquest quedi satisfet. Així que hi ha doble feina i la creativitat és molt important. D’una forma o altra has d’aconseguir que Google et trobi abans que a uns altres i que la teva informació sigui útil per a l’usuari. Si l’usuari abandona ràpidament la pàgina, la coneguda com a taxa de rebot augmenta, i la teva pàgina queda penalitzada a nivell SEO.\nVigila la teva notorietat i autoritat del domini\n“Per a aconseguir més notorietat en el teu domini, has d’aconseguir backlinks de qualitat que apuntin directament al teu web, mantenir una rapidesa i optimització correctes i evitar que les persones que arribin al teu web marxin immediatament”.\nCom és lògic, Google es fixarà, i molt, en si el teu lloc web té una autoritat major o menor a l’hora de mostrar-te primer entre els seus resultats de cerca. I ara et deus estar preguntant: com aconsegueixo donar més autoritat al meu domini? L’objectiu principal és aconseguir backlinks de qualitat que apuntin directament al teu web, mantenir una rapidesa i optimització correctes i evitar que les persones que arribin al teu web marxin immediatament. És a dir, que el teu web ha de resultar útil en tots els seus aspectes. Pot semblar complicat, però s’aconsegueix a poc a poc.\nNo t’oblidis de Google My Business!\nAquest servei gratuït de Google és molt útil tando per a aparèixer en les SERP oferint més informació que els teus competidors. Horaris, localitzacions, resum dels teus productes o serveis, preguntes freqüents… La informació pràctica més important del teu negoci ha d’estar en Google My Business. Així, és molt més probable que en els resultats de cerca aparegui abans la informació del teu negoci que la d’uns altres.\nOn estàs? A prop? Lluny? Sempre deixa ben clara la teva ubicació\nPer al posicionament Google es fixa molt en els resultats més locals ja que tenen més rellevància per a l’usuari que aquells que estiguin més lluny. Seguint l’exemple que utilitzàvem al principi del text, a la pregunta “On estan les oficines de l’agència de comunicació V3rtice?”, Google mostrarà la direcció de la nostra oficina de Madrid si qui realitza la cerca es troba en aquesta zona, o la de Barcelona si està a Catalunya. Per això, cal deixar-li sempre clar a Google on poden trobar-te els teus clients.\nUtilitza sempre HTTPS en el teu web\nEncara que pugui semblar molt bàsic, el 2020 encara ens trobem amb pàgines web que no disposen de protocol HTTPS. Aquest protocol ofereix una major seguretat i és molt important per a Google, fins al punt de notificar als usuaris sobre si un lloc no disposa d’això, mostrant-lo com una web potencialment perillosa. Si Google fa això quan detecta que no hi ha HTTPS, creus que posicionarà una web així en les primeres posicions? Clar que no.\nCom posicionar millor a Google aquest 2020?\nÉs possible que després de llegir tot el que t’acabem d’explicar et sentis una mica perdut, i és normal, sabem que és molta informació. Els experts en SEO estem totalment familiaritzats amb els canvis que Google implementa en les seves polítiques de posicionament, i estem acostumats al fet que canviïn regularment, cosa que ens obliga a estar sempre al peu del canó. A V3rtice som una agència de comunicació centrada, entre altres coses, en el màrqueting online, per això el posicionament SEO és un dels nostres principals serveis. Vols saber com podem ajudar-te? Completa el nostre formulari o envia’ns un email a info@v3rtice.com i t’ajudarem a posicionar en els nous temps del SEU per a cerques per veu!\nCom treballar amb influencers?\nCom agència comunicació Madrid especialitzada en gestió amb influencers us volem presentar alguns consells imprescindibles a l’hora de treballar amb influencers. Sabem que totes les persones no som iguals i per tant, hem de preveure la manera en la qual ells treballessin per poder preveure qualsevol tipus d’inconvenient. A continuació us detallem alguns d’aquests consells.\nMoneyMan, una campanya publicitària made in V3rtice\nAmb l’arribada del mes de setembre, V3rtice agencia de comunicació i productora de vídeos publicitaris, ja es pot començar a parlar d’un dels projectes de l’aquesta nova temporada. V3rtice ha estat la productora i la realitzadora de l’anunci de la startup de minicrèdits i préstecs bancaris MoneyMan.\nCampanyes de publicitat Sant Jordi\nAquest cap de setmana tindrà lloc una de les festes més esperades pels amants dels llibres. És una data perfecta perquè les marques llancin les seves campanyes de publicitat\nTota estratègia digital ha de comptar amb campanyes a Google Adwords, que centralitza gran part de la inversió en màrqueting en línia. Però els usuaris i particulars s’enfronten a incerteses si no són experts a Google Adwords. Des V3rtice, agència de Màrqueting i estratègia digital ho sabem i ho volem posar fàcil. Anem a explicar com crear una campanya de Google Adwords en 10 passos.


El Pujol Vell | Mapes de Patrimoni Cultural\nEl Pujol Vell L'Espunyola\nAl km. 129 de la C-26 hi ha el trencall de Correà i al costat mateix una pista que porta al Pujol.\nAquesta masia es troba emplaçada dalt d'un turó que queda just sobre la riera de l'Hospital, en el punt de barreig de les aigües que davallen del Clot de la Baga i Torrents, amb les provinents del Verdaguer. Es tracta d'una casa de planta rectangular allargada amb un cos de planta baixa afegit contemporàniament (fa uns 20 anys) a l'angle nord-oest; l'estructura principal consta de planta baixa i sota-coberta, té teulada a dos vessants amb el carener orientat paral·lel a la façana principal que mira cap al sud-est. La casa va ser reformada a fons entorn als anys 1967-1970, actuació que va requerir d'una rehabilitació integral amb la reconstrucció de parts importants de la casa, fins i tot de part dels seus murs perimetrals per l'estat en que es trobava. Els murs són fets amb paredat de pedres irregulars en mides i formes diverses junt amb alguns carreus desbastats, i cantoneres de grans blocs de forma rectangular tant sols desbastats. A la façana principal s'hi distingeix part d'un angle que podria indicar que en algun moment la casa s'allargà pel costat de ponent, no hi ha més elements que ho confirmin, a més tal com hem dit la casa ha estat refeta a fons i podria ser resultat d'aquestes obres. Pel que fa a les obertures, els propietaris ens han indicat que més o menys totes van ser bastides de nou, però aprofitant o tornant a col·locar els elements ja existents o localitzats en la runa. Així, la porta d'entrada és una obertura amb llinda plana de fusta i carreus polits als muntants, i les finestres són de llinda plana monolítica també amb carreus als brancals. El cos que s'hi afegí al costat nord-oest també és en pedra seguint el mateix tipus d'acabat, tant sols és a nivell de planta baixa. Al costat est hi ha un petit annex, probablement unes antigues corts o on hi havia la fogaina. A la part posterior de la casa hi ha el punt més alt del turó, els propietaris ens informen que just en aquest indret durant anys s'identificava perfectament el perímetre d'un edifici, del qual els hi havia dit es corresponia pròpiament amb la casa del Pujol Vell, i que la casa que es manté avui dia havia estat una masoveria del Pujol.\nAl km. 129 de la C-26 prenem el trencall de Correà, al costat mateix surt una pista que porta al Pujol Vell, està indicat.\nEl mas el Pujol Vell, juntament amb el Pujol Nou, la Ferreria, el Molí de Montanyà i una altra caseta que hi havia hagut propera al Mas Montanyà, havien format part de la mateixa propietat i eren considerades masoveries del dit Mas Montanyà.\nEn el Capbreu del Cint, Capolat i Castelló fet a ordres del Duc de Medinaceli, pres per Josep Thomasa Garrigó, notari de Cardona datat entre el 1789 i 1793 (ACA,Notarial, Cardona, Ca-1.046, fol. 33-36) figura que Joan Montanyà té els Masos Codines i Pujol habitades del Cint, el Capmàs Rufa deshabitat i el Mas Banus(?) de Correà també rònec. Sembla molt probable que aquesta notícia es correspon al mas Pujol Vell, a més la referència del Mas Codines sembla referir-se al Mas Montanyà, ja que també és conegut com Mas Montanyà del Pla dels Codiners, es probable doncs que la denominació com a Mas Montanyà potser és arran de la vinculació del cognom Montanyà en aquesta masia.\nEn el llibre "Registro de las casas de campo de cada distrito y los aforados de guerra. nº63. 1856 nº 32" (ACBR), no hi consta cap referència al mas el Pujol. I posteriorment, al 1886 en el document de "Cumpliment pascual de la parròquia del Cint Any 1886", hi figura l'anotació de la casa Pujol dins la parròquia del Cint amb Maria Pujol, Albert, Esperança, Josep Badia, Teresa, Concepció, Leonor, Martí Vilajosana, Juan Fígols, Martí Torrents, Carlos Comellas, Raimunda, Vicens, Josep, Dolores i Rosa com a habitants.


El Nàstic empata a Andorra i segueix en la bona línia | Notícies / Noticias Tarragona diari digital Tarragona21\nEl Nàstic empata a Andorra i segueix en la bona línia\nEls grana han tret un bon resultat del Prada de Moles d’Encamp. Foto: Nàstic\nEl Nàstic ha arrencat un bon empat -0-0- contra una de les revelacions de la temporada, l’Andorra, cinquè a la classificació, i suma quatre partits sense perdre. Els grana han controlat bé els temps i l’encontre ha deixat poques ocasions per als uns i els altres, amb moments de rampells, especialment a la segona part on Bernabé ha estat de nou decisiu. El Nàstic segueix fora de la zona de descens amb tres sortides sense perdre.\nLa setmana que arrencava marcada per la victòria contra el Barça B, a la que seguia els casos de Viti i Petcoff, apartats de l’equip i castigats sense sou ni feina fins a finals de temporada. Els grana, amb tres partits seguits sense perdre, s’enfrontava a un dels gallets de la categoria que s’havia passejat pel Nou Estadi en la primera volta, però que havia perdut un pèl de la fortalesa que havien demostrat.\nNàstic i Andorra es vigilaven mútuament en els primers minuts de jocs en un camp fred i on es veien les restes de la nevada d’aquesta setmana. Sense fer res d’especial, els tricolors forçaven dos córners seguits i amenaçaven amb les primeres opcions. Els grana, com va succeir contra el Barça B, mantenia sota control el rival i allunyava aquelles pèssimes imatges ofertes tantes jornades en què als primers minuts ja rebia un gol.\nEs treia el son de les orelles el Nàstic i Pedro Martín feia un xut fàcil al 28 de la primera. I a la següent, jugada d’estratègia que podia acabar amb mans d’un defensor local dins l’àrea. A la següent, córner perillós en posar la cama Juan Rodríguez a centrada de Moha. Era dels pocs moments en què s’animava el matx.\nAls darrer quart, els dos conjunts tindrien ocasions per desfer la igualada. L’Andorra tenia la primera opció amb un xut perillós arran d’una internada de Moha. Aturava Bernabé en primera instància i en segona, els locals no aprofiten el rebot. Animava l’acció als tricolors i a la següent Moha tenia el gol. Bové centrava per la banda dreta i sol, Moha l’enviava fora massa alta.\nEl Nàstic atrapava una contra, la millor arma de l’estratègia de Seligrat, i Ballesteros interceptava un rebuig del porter local, Ratti, intentava una vaselina i Pedro no hi arribava. Acabava la primera part amb un bon resultat i un partit controlat… i força avorrit.\nTreia artilleria Seligrat a la segona part, Habran, que comletaria una bona part, substituïa Ballesteros i al minut 57, primera aparició grana a l’àrea contrària, amb un xut d’Oliva molt per sobre de la porteria de Ratti.\nSeria, però, l’Andorra, qui crearia les més clares ocasions de gol. Així, els tricolors optaven a avançar-se en el marcador a la següent jugada amb una ocasió de gol de Bover, que Bernabé salvava amb una gran mà. Bernabé evitaria de nou el gol al minut 73 en una rematada franca de Marchán arran d’un córner.\nL’Andorra llençava tot sobre el terreny de joc amb un doble canvi. Responien els grana, ben vius, amb un remat poc ortodox d’Habran en una jugada d’estratègia des del córner. Albarrán salvava l’empat al darrer minut: Bernabé refusava el xut de Musa i Albarrán, molt atent, allunyava el perill per evitar el remat de Casadesús.\nFC Andorra: Ratti, Martos, Vilanova (Bessone, min. 75), Jilmar, Riverola, Marchán, Bover, Iker (Ludo, min. 89), Casadesús, Moha (Mussa, min. 75), i Feher\nNàstic: Bernabé, Albarrán, Juan Rodríguez, Domingo, Bonilla, Brugui (Giner, min. 74), Goldar, Miranda, Pol Ballesteros (Habran, min. 55), Gerard Oliva i Pedro Martín\nÀrbitre: Miguel Garcia Aceña, del col.legi valencià\nTargetes grogues: Gerard Oliva, Riverola, Vilanova, Goldar, Rai i Ludo\nCamp d’Esports Prada de Moles d’Encamp\n09/10/2019 Tarragona mostra un desbordant agraïment a Josep Maria Andreu


Onada de calor de primera divisió / Notícies / Actualitat / Observatori de Pujalt\nOnada de calor de primera divisió\nNormalment cada estiu es parla d’onades de calor a tort i dret tot i que en la majoria de vegades no compleixen estrictament el caràcter científic d’una onada de calor. Per entendre que és una onada de calor, primer cal saber que és un temperatura màxima extrema. Dins dels valors que cada any tenim a l’estiu, hi ha els valors més elevats que cada any són diferents. Si agafem els 10 darrers estius, uns 920 dies en total, i ordenem les primeres 18 temperatures més elevades el valor de la temperatura nº18, dels 920 dies, ens indica el valor de temperatura a partir del qual es considera temperatura extrema. A la Conca d’Òdena la temperatura extrema és de 36,8ºC. El Servei Meteorològic fa avisos en aquest sentit. A l’hivern ens trobem en el cas oposat, temperatura mínima extrema, aniríem a les temperatures més baixes agafant la temperatura nº 18.\nA sota hi ha la gràfica per a tot Catalunya d’aquests valors llindars mesurats pel Servei Meteorològic de Catalunya. A la Conca i zones properes serien temperatures entre els 36-38ºC, fora d’aquestes zones valors entre els 34-36ºC.\nPodeu consultar municipi a municipi aquests llindars en l'enllaç de sota:\nQuan parlem d’onada de calor, parlem que durant 3 dies consecutius com a mínim es donen temperatures màximes extremes i això és el que va passar la setmana passada entre dijous 27 i el diumenge 30, de fet 4 dies. Dilluns la temperatura va quedar ja una mica per sota tot i que la calor va continuar sent extrema.\nA l’aeròdrom d’Òdena es van assolir els 38,8ºC el dijous, 41,6ºC el divendres, 40,0ºC el dissabte i 36,9ºC el diumenge. En aquests 4 dies es va superar el valor de 36,8ºC que marca el ser temperatura extrema o no.\nEn el dia de més calor a la comarca, divendres 28 de juny, es va enregistrar 42,2ºC a l’observatori de l’Ajuntament d’Igualada que és la temperatura més elevada des del 15 d’agost de 1987. Aquell 15 d’agost de 1987 es va enregistrar 43,0ºC i continua sent la temperatura més elevada de la sèrie de l’Ajuntament 1984-2019, 35 anys de dades. Cal dir que des del 15 d’agost de 1987 les temperatures més elevades a la ciutat d’Igualada van ser 40,0ºC registrats el 4 de juliol de 1994 i el 7 de juliol de 2015. Per tan, el passat divendres es superava de llarg aquests valors registrats màxims els darrers 32 anys. Aquell 28 de juny es van registrar també 38,7ºC a Pujalt, 39,1ºC a la Llacuna, 38,8ºC a la Panadella, 39,8ºC a Els Hostalets de Pierola i 40,0ºC a Els Hostalets de Pierola. En el cas de Pujalt supera el màxim de la sèrie amb 16 anys de dades. També van ser rècords rècords absoluts de les altres sèrie, però, són més curtes.\nAquest episodi, que no va superar el màxim absolut de 1987, ha estat més llarg en nombre de dies i temperatures altes sostingudes. Si mirem el conjunt de Catalunya ha afectat totes les comarques catalanes. Les úniques zones que han quedat al marge és la línia de la costa, ben bé la façana litoral, com a molt 1km terra endins. A fora de la nostra comarca es van donar valors de 43ºC a les comarques interiors de Girona, interiors de Barcelona, sud de Tarragona i oest de Lleida. Aquesta onada per tal va afectar tot el territori i es pot considerar l’onada més extensa probablement des del juliol de 1982.\nUn altre fet destacable d’aquest episodi ha estat les baixes humitats que s’han situat molts dies per sota del 20% i en zones elevades fins i tot de nit per sota del 30%. Una humitat baixa que junt amb temperatura elevada han acabat de assecar tota la vegetació fent augmentar el risc d’incendi de forma molt considerable.\nPer altra banda, aquesta episodi ha deixat nits molt càlides a zones elevades. La nit del divendres 28 al dissabte 29 es van donar les temperatures mínimes més elevades. A l’Observatori de Pujalt (750m) la temperatura mínima va ser de 27,0ºC, deixant endarrere els 24,4ºC de temperatura mínimes més elevada del 7 de juliol de 2015. Fora de la nostra comarca a Montserrat cota 915m, la temperatura mínima va ser de 29,8ºC i a l’Observatori Fabra a Barcelona a 411m la mínima al llarg de la nit va ser de 31,2ºC. Unes temperatures rècord en aquestes zones elevades no pas a les fondalades. La manca d’humitat i la calma nocturna van facilitar la baixada de les temperatures nocturnes a les fondalades. Aquesta baixa humitat va ajudar també a suportar millor la calor amb poca xafogor.\nMàxim a Catalunya: El dissabte es van assolir els 43,8ºC a Alcarràs (Segrià) que és la temperatura més elevada mesurada a la xarxa d’Estacions automàtiques del Servei Meteorològic de Catalunya amb 30 anys de dades. Si agafem mesures manuals antigues en principi aquest 43,8ºC seria la temperatura més elevada mesurada mai a Catalunya.


El campus esportiu del Club Tennis Olot esgota les inscripcions de tot el mes de juliol - Garrotxa Digital\nComentaris tancats a El campus esportiu del Club Tennis Olot esgota les inscripcions de tot el mes de juliol\nNens i nenes a l’aigua, o fent esport: són alguns dels trets característics de qualsevol campus esportiu en un estiu, com el que es desenvolupa al Club Tennis Olot.\nEl seu punt fort és el tennis, com és evident, però això no impedeix que es desenvolupin nombroses activitats durant el seu funcionament.\nIgnasi Vila, director del Club Tennis Olot: “A l’estiu introduïm el curset de natació, multiesportives, i activitats al Parc Nou. Fem activitats diverses amb el punt fort del tennis i la piscina.”\nLes activitats s’han pogut mantenir, malgrat la normativa que han d’aplicar per evitar nous contagis de coronavirus. Al campus han hagut d’implementar com a tot arreu l’ús del gel hidroalcohòlic, fer funcionar els grups de forma dividida i amb un màxim de participants, o a més fer entrades esglaonades per diferents punts a les instal·lacions. També han hagut de resoldre la convivència entre els usuaris habituals del club i els nens participants del campus.\nIgnasi Vila, director del Club Tennis Olot: “Hi han hagut zones restringides, i hem posat fins i tot una carpa per evitar que els nens hagin de fer servir el vestuari.”\nDes del club es mostren satisfets de l’acceptació que ha tingut el campus. Aquesta setmana hi han participat 90 nens i nenes.\nIgnasi Vila, director del Club Tennis Olot: “Aquest és el nostre màxim: hi hem arribat a quatre de les setmanes que ja tenim fetes. Estem molt satisfets.”\nLes inscripcions al campus esportiu del Club Tennis Olot es duen a terme setmana rere setmana, i s’allargarà fins el setembre.


El Pla Tres Barris contempla prop d’un centenar de projectes de millora a Ca n’Oriol, Les Torres i el 25 de Setembre - Ajuntament de Rubí\nEl Pla Tres Barris contempla prop d’un centenar de projectes de millora a Ca n’Oriol, Les Torres i el 25 de Setembre\nEl Pla Tres Barris contempla prop d’un centenar de projectes de millora a Ca n’Oriol, Les Torres i el 25 de Setembre L’alcaldessa i el regidor de Desenvolupament Econòmic Local han traslladat al veïnat d’aquests barris la diagnosi realitzada i el pla d’accions plantejat https://www.rubi.cat/ca/actualitat/noticies/el-pla-tres-barris-contempla-prop-d2019un-centenar-de-projectes-de-millora-a-ca-n2019oriol-les-torres-i-el-25-de-setembre https://www.rubi.cat/ca/actualitat/noticies/el-pla-tres-barris-contempla-prop-d2019un-centenar-de-projectes-de-millora-a-ca-n2019oriol-les-torres-i-el-25-de-setembre/@@images/image/preview\nL’alcaldessa i el regidor de Desenvolupament Econòmic Local han traslladat al veïnat d’aquests barris la diagnosi realitzada i el pla d’accions plantejat\nL’alcaldessa, Ana María Martínez, dirigint-se als assistents a una de les trobades amb veïns de Les Torres\nL’alcaldessa de Rubí, Ana María Martínez, i el regidor de Desenvolupament Econòmic Local, Rafael Güeto, han presentat aquest dimecres als veïns i veïnes de Les Torres, el 25 de Setembre i Ca n’Oriol la diagnosi i el pla d’accions inclosos al Pla integral de transformació socioeconòmica d’aquests tres barris. Amb aquest projecte estratègic de ciutat, el consistori vol millorar la qualitat de vida de les persones que resideixen en aquestes zones del municipi.\nEl Pla integral té com a objectiu identificar els reptes i la potencialitat de millora d’aquests barris i definir els mecanismes i actuacions per fer-hi front, així com determinar-ne l’encaix amb la resta de polítiques de desenvolupament del municipi dels propers anys.\nUn cop finalitzada la fase inicial de diagnosi i definició del pla d’acció, tot aquest contingut s’ha traslladat al veïnat en el marc de tres reunions, adreçades a cadascun dels tres barris.\nL’alcaldessa, Ana María Martínez, ha destacat “els projectes innovadors que contempla aquest Pla, alguns dels quals són transversals i d’altres d’específics per cada barri. Són projectes ─ha dit Martínez─ que han de servir de palanca d’impuls i que es desenvoluparan a diferents velocitats, en funció de cada cas”. La primera edil també ha desgranat les accions més destacades de cada zona: “A Ca n’Oriol, el problema principal que es planteja és l’aparcament i la qüestió urbanística, que s’ha de millorar; en el cas de Les Torres cal abordar la percepció de seguretat i la dinamització del comerç, i al 25 de Setembre, és necessari millorar la imatge del barri, vertebrant-ho a través de l’associació de veïns i del club esportiu”.\nDe moment, el Pla compta amb una dotació de 3,4 milions d’euros, 1,7 dels quals provenen de les meses de concertació de la Diputació de Barcelona i el 50% restant, de les arques municipals.\nEl Pla d'actuació integral ha d’impulsar la transformació dels barris de Les Torres, el 25 de Setembre i Ca n’Oriol mitjançant la definició de mesures en els àmbits social, econòmic, urbanístic i mediambiental que contribueixin a la millora de la qualitat de vida de les persones que hi resideixen. En total s’han plantejat 99 projectes, repartits en 7 eixos d’actuació.\nPel que fa als projectes transversals ─comuns pels tres barris─, en l’àmbit dels projectes innovadors destaquen la creació del servei integral d’acompanyament 3B, de metodologies i sistemes integrals en ocupació i de centres d’energia.\nEn el cas de l’atenció a les persones, trobem diferents programes: el d’acollida per la nova ciutadania, el de formació per adults, el de mediació de barri, el de Gent Gran del barri i el de dinamització comunitària, així com l’Espai jove, infantil i familiar.\nL’eix d’ocupació contempla l’obtenció de dades d’ocupació a nivell de barri, la posada en marxa d'itineraris integrals per a l’ocupació dels joves i adults, programes de qualificació i certificacions professional i un dispositiu d’ocupació al barri.\nEn l’àmbit del comerç s’inclouen el programa de millora de l’urbanisme comercial, la realització d’un cens comercial, l’estudi dels hàbits de compra, un manual de bones pràctiques comercials, la dignificació i posada en valor del comerç immigrant i ajuts, subvencions i bonificacions per a la implantació de nous comerços.\nEn el camp de l’urbanisme es durà a terme un Pla Director de l’Espai Públic, una diagnosi lluminària i accions de millora i un programa d’inversions i manteniments.\nPel que fa a l’habitatge s’ha planificat la identificació del parc vacant d’habitatges, informar i apoderar la ciutadania, dur a terme accions comunitàries i de mediació, el disseny del padró continu d’habitatges i definir un protocol d'actuació d’empadronament i ocupació.\nPer últim, l’eix mediambiental contempla projectes de rehabilitació energètica d’edificis, la millora de l’ús i eficiència energètica domèstica, accions de millora de l’eficiència energètica dels comerços i el projecte d’educació ambiental 3B.\nEn el cas de Ca n'Oriol, destaquen la reforma del Centre Cívic, la campanya de promoció del comerç de proximitat i la potenciació del parc de Ca n’Oriol. Pel que fa a Les Torres, el Pla contempla la creació d’una seu de districte – Centre Cívic, el projecte dinamitzador de joves al barri i activitats a les escoles i una proposta d’espais en transició en l’àmbit comercial. I al 25 de Setembre trobem el projecte pilot de promoció de l’esport al 25 de Setembre i la proposta Centre Cívic – reforma del FC 25 de Setembre. També s’ha plantejat un programa d'activitats comercials i la campanya de promoció del comerç proper al barri, així com accions a favor de la mobilitat sostenible.


Revisió de Microsoft Lumia 950 XL - Altres | Juny 2022\nRevisió de Microsoft Lumia 950 XL\nPot recuperar-me Microsoft?\nFa un any, vaig deixar el Windows Phone. Frustrat per la manca d'aplicacions de qualitat, les males ofertes de maquinari i la sensació de perdre's, vaig comprar un iPhone com milions d'altres. No he lamentat en absolut haver canviat de Windows Phone.\nPerò he estat esperant que arribés un veritable telèfon Windows amb el que em torni a temptar. El Lumia 950 XL de Microsoft se suposa que és aquest telèfon: és el maquinari més recent i més avançat, que funciona amb el nou sistema operatiu Windows 10 Mobile. Com molts altres telèfons Android i iPhone, té un processador ràpid, pantalla d'alta resolució i una càmera impressionant. Són apostes de taula per a qualsevol telèfon intel·ligent modern i de gamma alta, però el que fa que el 950 XL (i el seu germà petit, el Lumia 950) sigui únic és el seu programari.\nWindows Phone va debutar fa cinc anys i ha estat un joc d’espera constant perquè apareguin funcions i aplicacions bàsiques. Windows 10 Mobile és l’últim intent de Microsoft per reinventar els seus esforços en mòbils. El Lumia 950 XL hauria d’estar dissenyat per fer que la gent deixi de banda el seu iPhone, però la majoria, inclòs jo, no.\nNo hi ha cap manera fàcil de dir-ho, però com elmés petit Lumia 950, el disseny Lumia 950 XL és simplement avorrit. No té cap inspiració, és plàstica i té l’aspecte de qualsevol altre Lumia de gamma baixa que Microsoft ha estat produint durant l’últim any. Si ets algú que creu que Windows Phone està mort, aquest és el taüt en què l’enterraries. Sembla un dispositiu per a desenvolupadors i sembla que tot el talent que quedés a Microsoft de Nokia acabés de renunciar a dissenyar qualsevol cosa bonica.\nSi ets algú que creu que Windows Phone ha mort, aquest és el taüt on l’enterraries\nAquest no és el disseny que hauria de tenir un telèfon intel·ligent de 650 dòlars que hauria de rellançar l’oferta mòbil d’un gegant de programari. És senzill. No em tempta a abandonar el meu iPhone, però el disseny bàsic té alguns aspectes positius. L’únic aspecte positiu aquí és que és més lleuger que els dissenys de policarbonat més antics de Nokia.\nSota l'exterior avorrit, Microsoft ha inclòs algunes bones especificacions. L’últim processador Snapdragon 810 de Qualcomm alimenta el 950 XL, junt amb molta memòria RAM (3 GB) i prou emmagatzematge (32 GB). Fins i tot té una gran bateria (3.300 mAh) que es pot canviar gràcies a una tapa extraïble, carregada ràpidament amb un cable USB tipus C o carregada sense fils. La pantalla de 5,7 polzades té un gran aspecte gràcies a la seva resolució Quad HD i té bons angles de visió.\nL’autèntica estrella del programa mòbil de Microsoft sempre han estat les seves càmeres Lumia. El Lumia 950 XL no defrauda aquí, però no és perfecte. N’he fet fotos fantàstiques, però també n’he fet de molt dolentes. Microsoft encara no ha perfeccionat els algoritmes de programari per fer còmodament una foto amb processament automàtic fins al punt que confio que puc apuntar i disparar.\nEl mode Rich Capture és probablement la part més impressionant de la càmera. L’he utilitzat molt i és una bona manera d’obtenir bones imatges amb poca llum. Malauradament, si teniu un tema en moviment, com ara una persona o una mascota, produeix moltes imatges borroses. Tot i això, entre Rich Capture i els amplis controls que Microsoft ofereix a l’aplicació de la càmera, podeu obtenir uns resultats realment fantàstics si esteu disposat a dedicar temps i esforç a configurar-ho tot.\nRich Capture és una impressionant funció de càmera Lumia\nPerò la majoria de nosaltres no fem servir càmeres d’aquest tipus de telèfons intel·ligents. Normalment faig una foto i vull compartir-la instantàniament amb un amic o a Twitter o Facebook. Només vull que el meu telèfon faci una bona foto cada vegada. La Lumia 950 XL ho fa la major part del temps, però de tant en tant només trigarà una de molt dolenta i em decebrà. L’enfocament automàtic encara és una mica massa lent per al meu gust i les imatges Rich Capture encara triguen a processar-se. Només desitjo que el processament automàtic funcioni una mica més fiable. La càmera i el seu programari probablement siguin una de les úniques coses que em temptarien de tornar al Windows Phone, però no n’hi ha prou.\nJuntament amb el Lumia 950, el 950 XL és un dels primers dispositius amb Windows 10 i està dissenyat per mostrar les noves funcions del sistema operatiu mòbil de Microsoft. La majoria d’aplicacions s’han revisat des del Windows Phone 8.1, però totes són prou familiars. Lamentablement, tot se sent com una obra en curs. M’he trobat amb errors estranys en què he hagut de reiniciar el dispositiu i ni tan sols puc afegir el calendari de treball de Google Apps al dispositiu a causa d’un error estrany de Windows 10 que desordena totes les nostres reunions.\nTambé estic decebut amb la direcció de disseny de Windows 10 Mobile aquí. Els menús d’hamburgueses i la inconsistència de cada aplicació integrada fa que de vegades se senti incoherent. Barregat amb el fet que s’ha sentit erroni i inacabat durant el període de proves, el resultat final no és tan impressionant com jo esperava. L’experiència general de l’usuari se sent com una barreja estranya d’Android i Windows Phone en lloc de pertànyer a Microsoft. Cap de les singularitats de Windows Phone no queda a part dels Live Tiles. Tota la resta sembla que s’hagi esquinçat i s’hagi mogut, i que Microsoft encara estigui ajustant i esbrinant què actualitzar a continuació.\nWindows 10 Mobile se sent com una barreja estranya\nTot i això, el rendiment no és terrible a tot el sistema operatiu. La major part de la velocitat del Windows Phone es manté i el fet que Windows 10 estigui funcionant al telèfon no sembla esgotar la bateria. Tinc un dia sòlid de durada de la bateria constantment, tot i que l’espera sembla variar estranyament.\nA banda de l’estètica, Microsoft ha fet una bona feina en casar-se amb el mòbil equivalent de Windows 10 a l’escriptori. Microsoft Edge fa de navegador, com l’escriptori, i hi ha versions per a mòbils de Mail i Calendar que se senten familiars. Si utilitzeu Windows 10 a l’escriptori, aquesta és simplement una versió més petita, ja que les aplicacions s’adapten a la mida de pantalla més petita. Tot forma part de les promeses de les aplicacions universals de Microsoft perquè pugueu executar les mateixes aplicacions al telèfon, a l’escriptori i a la Xbox One. Som a les primeres etapes d’aquesta gran promesa, però sembla encoratjadora.\nWindows 10 Mobile també ofereix dos nous trucs per al Lumia 950 XL: Windows Hello i Continuum. Igual que la versió d'escriptori de Windows 10, podeu iniciar la sessió al 950 XL només amb la vostra cara. Una càmera especial a la part frontal del 950 XL buscarà els vostres ulls i us iniciarà la sessió automàticament. Sembla futur, però em sembla una mica irritant. La majoria de les vegades he de portar el telèfon de manera antinatural a la meva cara, que se sent incòmoda i lenta. Després d'utilitzar Touch ID a l'iPhone 6 durant l'últim any, hauria preferit que Microsoft afegís un bon lector d'empremtes digitals.\nTot i així, Continuum és l’estrella del programa. Permet que el telèfon es transformi en un PC de poca potència, amb algunes captures. A més del telèfon, necessitareu el Display Dock de 99 $ de Microsoft (o un adaptador Miracast), un ratolí i un teclat (Bluetooth o USB) i un monitor o un televisor. Connecteu el Lumia 950 XL al moll o us connecteu sense fils i el telèfon simplement es mostrarà a la pantalla. Té un aspecte molt similar a un PC d’escriptori amb Windows 10, menys algunes funcions, com ara la captura d’aplicacions i la multitarea completa.\nMicrosoft ho ha dissenyat pensant en aplicacions universals, però la majoria encara no admeten Continuum. Totes les aplicacions de Microsoft funcionen bé, però cal actualitzar les aplicacions de tercers per donar suport a la funció i la gran majoria encara no ho han fet.\nTot i així, Continuum se sent com una visió del futur. Ara mateix, tots els desenvolupadors d’aplicacions centren els seus esforços en els telèfons intel·ligents, no en les tauletes ni els ordinadors de sobretaula. Si arribem a un futur en què els telèfons poden ser un sol dispositiu informàtic, Microsoft estarà ben posicionada per oferir-ho. Si Microsoft construeix un telèfon amb tecnologia Intel amb autèntiques aplicacions d'escriptori, Continuum podria ser molt interessant. Però no és aquí on es troba el 950 XL, i és poc més que un truc de saló en el seu estat actual.\nEl problema de la manca d'aplicacions encara existeix\nEl que no és encoratjador és l’estat de les aplicacions del Lumia 950 XL. Vaig voler tornar a utilitzar-lo com a dispositiu diari durant les dues darreres setmanes, però simplement no el vaig poder piratejar. Es va quedar a la butxaca mentre feia servir el meu iPhone 6S Plus, simplement perquè encara falten moltes aplicacions o són inadequades al Windows Phone. Recentment he estat en molts esdeveniments i necessito que Periscope es reprodueixi des del compte Verge o que faci servir Snapchat. Simplement no puc fer-ho amb el Lumia 950 XL i ni tan sols puc accedir a la nostra aplicació de treball Trello. Si no puc fer la meva feina en moviment, és realment difícil tornar a un telèfon Windows.\nEl pla original de Microsoft era donar suport a les aplicacions d’Android a Windows 10 Mobile, però ara sembla molt poc probable. La majoria d’aplicacions de tercers només són ports pobres des d’IOS i Android i no tenen funcions clau. Les aplicacions de Twitter i Instagram segueixen sent exemples depriment de l’estat de Windows, i no crec que hagi canviat molt durant l’últim any. La botiga mòbil de Microsoft necessita un amor seriós, però s’acaba el temps.\nEl Lumia 950 XL simplement no és per a mi ni per a la gran majoria d’usuaris de telèfons intel·ligents. Faig servir Windows 10 diàriament en un PC, però l’experiència al mòbil només falta. Microsoft ha fet un treball excel·lent a les seves aplicacions per a altres plataformes, i la pantalla inicial del meu iPhone n'és plena. El Lumia 950 XL necessitava quelcom emocionant i únic per convèncer-me de tornar enrere, però va fallar.\nAixò podria canviar si arriba el rumor de Surface Phone l'any vinent, però ara mateix és el mateix joc d'espera antic per a Windows als telèfons. Fa un any estava fart d'esperar i avui res sembla que hagi canviat. Els papers de Windows 10 superen les esquerdes, però a menys que els desenvolupadors comprin la visió de Microsoft sobre les aplicacions universals, no canviarà molt. Cada vegada hi ha més aplicacions de gran perfil que desapareixen del Windows Phone i el Lumia 950 XL no ajudarà a recuperar-les.\nEl Lumia 950 XL no ajudarà a Windows Phone\nEn aquesta etapa, els Lumia 950 i 950 XL realment haurien de ser els telèfons més destacats que reinicien els esforços de Microsoft per a mòbils, però sembla que l’empresa hagi llegit l’escrit a la paret i ja s’hagi desistit.\nauriculars de vibració del crani\ncom veure què escolta la gent a spotify


EL NOSTRE MISSATGE EN LA JORNADA PRO ORANTIBUS - 30/05/2010\nVIDA CONTEMPLATIVA, SAGRAMENT I SIGNE\nUNA MIRADA TRANSFORMADORA...\nBenvolguts i Benvolgudes: Pau i bé!\nD'una forma especial i diferent, nosaltres com a dones consagrades i dedicades «per ofici» a la contemplació, ens obrim a la realitat de la presència de Déu en Jesús, nascut d'una dona, Maria, per a viure la nostra condició contemplativa femenina; meditant en el nostre cor, com Ella, per interioritzar plenament el que va ser «vida» abans que relat històric; el que va ser BONA NOTÍCIA abans que llibre magistralment estructurat.\nCom Germanes de Clara d’Assís, la dimensió essencial de la nostra consagració religiosa és el seguiment contemplatiu del Crist pobre i crucificat. La dinàmica que ens obre el camí d’aprofundiment en la nostra FORMA DE VIDA és l'exercici de «mirar» atentament al nostre voltant. Aquesta «mirada contemplativa» ens compromet vitalment i ens imposa la missió i la tasca de ser testimonis actius del Fill de Déu, encarnat en el temps. Així el coneixement contemplatiu, que caracteritza la nostra espiritualitat franciscana, és dinàmic i creatiu, per tant no es pot reduir a un coneixement històric o arqueològic, herència d'un passat espiritual inamovible. Aquesta manera de contemplar ens encarna en l'avui que vivim i ens mou a transformar, per amor, la realitat quotidiana.\n«Mirar» és sinònim de «conèixer». Un coneixement que es converteix mitjançant la pregària contemplativa, en SAGRAMENT I SIGNE. SAGRAMENT per la realitat de la nostra consagració religiosa i SIGNE d'amor en el camí de seguiment del Fill de Déu, que després de la resurrecció s'ha transformat, per a nosaltres, en el «mirall» que reflecteix tota realitat personal i comunitària. Un camí que, viscut des de la donació i la gratuïtat, canvia radicalment la manera de mirar i observar la pròpia vida i la vida del món, motivant-nos a deixar de ser simples espectadores passives, per transformar-nos en testimonis compromesos i, per tant, profètics “en i amb” la nostra forma de vida en FRATERNITAT, en OBEDIÈNCIA i en CASTEDAt per tal de créixer i interioritzar una mirada àmplia, fins arribar a sentir-nos germanes i serventes de la humanitat, tal com Clara volia que visquessin totes les dones que un dia cridaria el Senyor al seu seguiment. Aquesta forma contemplativa de mirar el món està regida per la vivència exigent de les benaurances i per la perspectiva de la missió profètica que, des dels orígens, ha estat pròpia i característica de la nostra identitat franciscana.\nEn aquest temps de gràcia i com a signe de la vessant profètica de la vida religiosa contemplativa som cridades a trencar esquemes «sabuts» i «apresos» per participar realment del que contemplem amb els nostres ulls, i així «transformar-nos en imatge de la divinitat i poder experimentar el que senten els amics en assaborir la dolçor amagada que el mateix Déu ha reservat, des del principi, per als qui l’estimen» (Santa Clara).\nAmb la celebració anual de la Jornada de pregària per la Vida consagrada Contemplativa, nosaltres i vosaltres som cridats i cridades a reviure i actualitzar la força de la nostra esperança, el foc del nostre lliurament cristià, posant en el Crist Jesús tota la nostra confiança i tot el nostre amor, per tal que la mirada contemplativa del Fill de Déu sobre nosaltres transformi el cor i ens il•lumini per continuar caminant alegres, joiosos i segurs per la senda de les benaurances. (TestCl)\nBenvolgudes i Benvolguts, les paraules de Clara d’Assís en la seva benedicció són una guia segura en el nostre caminar vers aquesta mirada contemplativa diferent i diferenciada que ens proposa el Senyor Jesús i amb elles volem expressar-vos la nostra pregària vers tots i totes vosaltres: “que el Senyor estigui sempre amb vosaltres i vosaltres sempre amb Ell”.\nI vosaltres pregueu per totes les vostres comunitats de Vida Contemplativa, hi confiem....\nGermanes Clarisses de Vilobí d’Onyar


Activitat infantil - Mussols Urbans\nData: 17-02-2018\tHorari: 10:30\nNo us ho creureu, però a les ciutats sí que hi viuen mussols! Ajuda'ns a construir caixes niu per protegir-los.\nEl Museu de Ciències Naturals de Barcelona ens dóna l'oportunitat de descobrir quins mussols hi viuen al parc de Can Mercader. Sona molt interessant, oi? Doncs això no és tot! Els mussols són uns animals molt silenciosos però, una vegada els trobes, els que et deixen sense paraules són ells. D'aquesta manera, els ajudarem a viure d’una manera més còmoda i així, ens assegurarem que no se n'aniran del nostre costat.\nVine i ajuda’ns a protegir aquest tipus d’animal tan únic, serà molt divertit!\nDates: Dissabte 17 de febrer de 2018\nAdreçat a: Públic familiar (totes les edats)


| Te'n véns? Turisme accessible / Turismo accessible\nTe'n véns? Turisme accessible / Turismo accessible\nAssessorament projectes accessibilitat\nAsesoramiento projectos de accesibilidad\nAssistència personal en xiquets\nBy muntis oci personalitzat\nOrganitzem este dissabte 30 d’abril, conjuntament amb el grup de treball i reflexió del País Valencià Criar amb diversitat, una xarrada sobre l’assistència personal en xiquets i xiquetes amb diversitat funcional.\nConvidem a qualsevol persona a vindre, participar i debatre.\nContarem amb la presència d’Iris, una mare, Chus, l’assistent personal i per suposat el xiquet, tots ells del grup de treball a Madrid Crianza y Asistencia personal . Ens trobareu a Ca la Mera (c/ Joan Belda Pastor) a les 18h, després soparet baix braç i música en directe.\nAmb aquesta activitat pretenem difondre la figura de l’Assistent personal entre famílies, professionals i persones amb diversitat funcional. Com sabeu pensem que aquesta és l’única figura que possibilita una major independència a les persones amb diversitat funcional, doncs fa el que tu no pots fer per tu mateixa, seguint les teues directrius o del teu tutor.\nJornades noticies Xarrades\tDeixa un comentari\nPARTICIPEM A ACTIVA’T\nHola, hola, que feu este cap de setmana?\nVos proposem que ens acompanyeu a la Fira Activa’t a la platja de la Patacona a València, de divendres matí a diumenge mig dia.\nFira Activa’t t’ofereix la possibilitat de conèixer de primera mà les novetats del sector de la Mobilitat per a l’Autonomia personal en un entorn obert i amb activitats paral·leles. Gran part dels productes i activitats estan relacionades amb el gaudi de l’oci adaptant-se al medi.\nAcí podeu vore com va ser fa dos anys, nosaltres ho varem probar tot i enguany hi haurà encara més, increible!!\nOci inclusiu\tDeixa un comentari\nFIRA SOLIDARIA 2015\nHui hem gaudit d’un dia molt actiu, hem estat a la Fira per la Solidaritat d’Ontinyent, que com des de fa uns anys es celebra a la Plaça de Sant Domingo. Una plaça que s’ompli de vida, jocs, artesania i persones amb molta il·lusió, ganes i intenció de conviure tots i totes amb dignitat i equitat.\nEls xiquets i xiquetes han participat al nostre taller de pintura amb els peus, encara que vergonyosos primer han volgut pintar de forma tradicional amb les pinturetes.\nNosaltres també hem pintat amb el peu, una tasca de concentració com sempre que fas una cosa per primera vegada, emoció d’alegria, empoderament al vore la versatilitat i adaptabilitat del nostre cos, barrejat amb tensió i carrega muscular per no ser un hàbit.\nEl tren, les fotografies antigues d’Ontinyent ens han acompanyat, com un principi més de Muntis, la cura del patrimoni.\nLa companyia de parada molt agradable, l’associació de ciutadans Armenis, l’associació de Danses i AMVOS voluntariat d’Ontinyent. Hem intercanviat berenars, somriures i jocs.\nUn nombrós públic veient les titelles i l’espectacular batukada de Manises.\nVos compartim fotografies del nostre taller.\nGràcies i fins el pròxim any.\nFotografies del taller de pintura amb els peus de Muntis.\nTens una altra oportunitat per a sopar a cegues\nHi ha qui no n’ha sentit a parlar encara. Hi ha qui alguna cosa n’ha sentit a dir, però no sap ben bé de què va la cosa. Hi ha, també, qui sí que coneix l’experiència però no l’ha viscuda mai. I després hi ha aquells qui poden explicar-la de primera mà perquè ja han vingut a algun dels nostres sopars a cegues. Siga quin siga el vostre cas, ara teniu una oportunitat de viure o reviure aquesta experiència sensorial i social en què s’aguditzen tant els sentits distints a la vista com el tracte (i tacte) amb els comensals. Aquest viatge sensorial el farem a l’Olleria, divendres 10 d’abril a Ca Tarsi, i allà hi serà l’Andreu Valor. El cantant de Cocentaina, entusiasta d’aquestes trobades que són també conscienciadores, ens hi acompanyarà en tota l’activitat i aprofitarà per a fer una petita actuació en acústic de presentació del seu concert del 24 d’abril al cine Goya, també de l’Olleria. Anem als detalls. A les 20.30 ens trobarem a la plaça de la Vila de l’Olleria. Des d’allà, amb els ulls tapats i convenientment acompanyats i guiats, anirem fins a Ca Tarsi. És la primera part: experimentar la falta de visió en una activitat tan corrent com és caminar pel carrer. Arribats al lloc, i sempre amb l’antifaç als ulls, ocuparem les taules per a sopar. Els sabors, olors, tactes, i també l’oïda per la conversa, vos serviran per a descobrir en directe el menú. I a l’hora del café, abans de les cançons d’Andreu Valor, comentarem les sensacions que us hauran assaltat. Per qüestions d’espai, les places per al sopar que vos oferim són limitades, de manera que valdria la pena que us hi apuntàreu com més prompte millor al correu muntislavall@gmail.com. El preu és de divuit euros per a tota l’experiència: el passeig pel poble, el sopar, i el concert. Hi haurà també un menú infantil: demaneu-ne informació al correu electrònic.\nCom deveu saber, divendres 24 d’abril l’Andreu Valor farà al cine Goya de l’Olleria un concert de la gira Malgrat la Pluja. L’entrada anticipada per a aquell concert serà de 6 euros, però si l’adquiriu conjuntament amb el sopar, la tindreu per 5, de manera que sopar i concert del dia 24 vos eixirà en total per 23 euros.\nOci inclusiu\t1 comentari\nOportunitat única al costat de casa\nOportunitat única al costat de casa!!!\nEl pròxim dia 27 de febrer a les 11 del matí, realitzarem la presentació de les cadires elèctriques Icare, a més de novetats en cadires manuals o rodes de la ma d’Ortopèdia Rodem i Icare. A les instal·lacions del Centre Cultural Caixa Ontinyent, http://centrecultural.caixaontinyent.es/ carrer Josep Melcior Gomis, 3 d’Ontinyent (València).\nDestaquen per la gamma d’accessoris que porten de sèrie i per la relació qualitat preu.\nS’adjunta catàlegs en pdf dels productes que es presentaran:\n– Cadira Q4 amb tracció central.\n– Cadira Sparky, per a xiquets i xiquetes.\n– Cadira Q6 Ultra amb el sistema de sedestació TB3.\n– Comandament Q-logic 2 amb Bluetooth i totes les possibilitats de control de l’entorn.\n– Comandament/controls especials I Drive per mentó, cap, proximitat…\n– Handbike Eléctrica Lomo Litio 12″.\n– Handbike Manual City Compact.\n– 2 Cadires de rodes manuals actives.\n– Aros Tetra.\n– Rodes tot Terreny.\nPer la presentació contarem amb la presència de:\nFernando Marques, delegat a Espanya i Portugal d’Icare.\nSergi López, responsable i tècnic ortoprotèsic de Rodem.\nElies Soler, gerent de Rodem.\nPer més informació Rosa Conca 616 125 779.\nOrganitza: Rodem, Icare, Muntis Oci.\nCol·labora: Caixa Ontinyent.\nAccessibilitat Jornades Oci inclusiu Rutes\tDeixa un comentari\nÚLTMA HORA FOGUERA SANT ANTONI GUADASSÉQUIES\nCom sabeu dissabte 17 anem a calfar-se a la foguera popular de Guadasséquies, feta pels veïns i veïnes. L’activitat està pensada per anar en bici, dormi i tornar diumenge, però si només vols vindre dissabte i tornar-te’n també ho contemplem.\nPots anar amb tot el grup en la teua bici o amb cotxe.\nEl preu només per dissabte serien 11 €. Inclou ruta guiada fins Guadasséquies, sopar, espectacle de màgia i música.\nAcí tens la informació completa:\nBICI-FOGUERA DE SANT ANTONI A GUADASSÉQUIES\nAquest poble de la Vall d’Albaida d’origen àrab festeja com molts altres amb una foguera a Sant Antoni, una festa popular feta pels veïns i veïnes.\nUn recorregut encisador pels camps agrícoles d’aquesta comarca de l’interior Valencià, per les estivacions del serra grossa, a la solana de la vall.\nCamí del pantà de Bellus, ziga zaga entre barrancs, el riu Clarià i riu Albaida.\nDificultat del recorregut: mitja-baixa.\nBici-foguera de Sant Antoni 2015 a Guadasséquies amb la bici+tren.\nDissabte dia 17 de gener a les 15 h, eixida des de la plaça de la Concepció d’Ontinyent. La tornada serà diumenge amb el tren.\nInclou; ruta guiada fins Guadasséquies amb bicicleta (cadascú dura la seua), sopar de dissabte, espectacle de magia i música, pernoctació a una casa del poble (cadascú ha de dur el necessari: sac de dormir, etc) i desdejuni de diumenge.\nTot per 17 eurets. Menors de 12 anys 15 € i menors de 3 anys gratuït.\nInscripció prèvia al facebook o al correu: muntislavall@gmail.com\nPossibilitat de ruta guiada diumenge sota petició (es demanarà un grup mínim).\nOpció només dissabte preguntar.\nCategories Selecciona la categoria Accessibilitat cicle concerts Exposicions Jornades noticies Oci inclusiu Rutes Sopars Uncategorized Xarrades\nEntrades Selecciona el mes Abril 2016 Mai 2015 Abril 2015 Març 2015 febrer 2015 gener 2015 Novembre 2014 Octubre 2014 Setembre 2014 Juliol 2014 Març 2014 Juliol 2013 Juny 2013 Mai 2013 Abril 2013 febrer 2013 gener 2013 Desembre 2012 Novembre 2012 Octubre 2012\ndahirdahir.blogspot.com.es/Enter a blog URL\nIntercanvi de llars\nWeb tuisme Vall d'Albaida\nPortal Turisme accessible\nRed Espanyola turisme accessible


La marca Helix guanya la medalla de plata als premis Sakura de Japó - Agrobotiga Covides\nPosted By: Aina Pascual In: Novedades On: miércoles,\tagosto\t18 2021\t Comment: 0  Hit: 60\nUna competició jutjada exclusivament per dones especialistes en vi\nAquests premis tenen tres objectius: trobar vi adequat per a menjars casolans, augmentar el consum de vi i ampliar i donar suport a les dones que treballen a la indústria vitivinícola. Enguany, tot i estar passant per una crisi sanitària molt complicada, s’han presentat 4.562 vins de 32 països, la participació més gran de la història. I és que aquesta competició única que avalua el vi de tot el món des de la perspectiva d’una dona, ha generat interès a escala mundial i ha establert un nou precedent per als concursos de vins.\nEstem molt contents de poder dir que ens han atorgat una medalla de plata pel cava Helix Brut, i una altra pel cava Helix Brut Rosé. Com sempre, seguirem treballant per elaborar els millors vins de la DO Penedès i caves de la DO Cava per apropar els millors productes a client.


Comença la recollida de firmes més peculiar per determinar els candidats a les eleccions del Barça\nButlletes de suport a la candidatura de Jordi Farré de cara a les eleccions a la presidència del Barça | @JordifarreFcb\nEls nou aspirants a la presidència del club blaugrana inicien la caça de signatures per superar el tall de 2.257 avals\nComença el període de recollida de signatures per convertir formalment les precandidatures a les eleccions del Barça en candidatures. Aquest dimecres, els aspirants a la presidència del club blaugrana s’han desplaçat al Camp Nou per recollir les butlletes de signatures que repartiran entre diversos punts del territori català amb l’objectiu de superar el tall de 2.257 avals i poder continuar en la cursa electoral que finalitzarà el 24 de gener del 2021.\nNo serà fàcil, ni de bon tros, per als precandidats. En un context de pandèmia, amb totes les restriccions de mobilitat imposades per les autoritats i durant les festes nadalenques serà molt complicat per a tothom aconseguir els suports necessaris. Tots els aspirants a la zona noble del Camp Nou han confessat que són conscients de la dificultat de la qüestió i, malgrat que s’han mostrat optimistes, el més normal és que la llista de nou candidats a guanyar els comicis es vegi considerablement reduïda el pròxim 11 de gener, quan finalitza el procés de recollida de firmes.\nJoan Laporta i Víctor Font són els precandidats que més butlletes han demanat al Barça: 60.000 i 42.000, respectivament. Els segueixen Agustí Benedito (35.000), Xavi Vilajoana (30.000), Jordi Farré (30.000), Emili Rousaud (25.000) i Toni Freixa (25.000). Lluís Fernández Alà ha estat el més conservador (15.000), mentre que Pere Riera, que s’acaba de quedar sense companys de campanya ni equip de comunicació, ha piulat que “no he rebut cap notificació per recollir les butlletes perquè els socis ens donin la seva signatura”, però no està previst que en requereixi més de 10.000.\nEl 12 de gener és la pròxima data marcada amb retolador vermell en el calendari electoral del Barça. Aquell dia començarà una validació de signatures que s’allargarà fins al 14 i que es preveu conflictiva tenint en compte les peculiaritats de les circumstàncies. L’endemà es donarà el tret de sortida a una campanya electoral d’una setmana (15-22 de gener). El dia 23 se celebrarà la tradicional jornada de reflexió abans de les eleccions, programades per al 24.


Gàmbia Francesa - Viquipèdia, l'enciclopèdia lliure\nGàmbia Francesa fou el nom donat a l'establiment francès a Gàmbia de Fort Albreda que va estendre el seu domini sobre tota la conca del riu Gàmbia quan els britànics van abandonar la regió entre el 27 de juliol de 1695 i l'abril de 1699 i entre el 20 de maig de 1709 i el 13 de novembre de 1713. El 1779 de fet i 1783 de dret les possessions franceses a la regió del Gàmbia van ser integrades a la colònia de Senegal.\nEn la guerra de la Gran Aliança que va esclatar el 1688, els anglesos van capturar els establiments francesos a Saint Louis i l'illa Gorée, però aviat foren recuperats pels francesos; els britànics de Fort James tenien problemes el 1695 i un esquadró de sis vaixells francesos va sortir de Gorée per atacar-los; la guarnició patia les febres i el governador es va rendir després de només dos canonades contra el fort. Els francesos van destruir en part la fortalesa però la Companyia Francesa Africana que es va establir a l'illa i va planejar la reparació, si bé finalment Fort James fou reintegrat als britànics pel tractat de Rijswijk el 1697 abans que cap obra s'hagués començat, i els britànics van recuperar el domini de manera efectiva l'abril de 1699.\nForen els anglesos els que van reconstruir el fort entre 1699 i 1701, deixant-lo com abans. La guerra va esclatar altre cop el 1702 posant a prova les reparacions; els francesos van atacar el fort i van exigir un pagament (1702); el 1703 el van atacar i incendiar; i el 1704 altre cop el van atacar i van exigir un pagament; finalment la guarnició anglesa es va amotinar el 1708 i encara que la revolta fou controlada, el fort fou demolit i abandonat el 20 de maig de 1709 passant de nou als francesos. El Tractat d'Utrecht de 1713 va restituir l'illa James i el Fort James als britànics que en van prendre possessió el 13 de novembre de 1713. Els britànics van reconstruir Fort James entre 1714 i 1717; un polvorí es va construir a la part oriental.\nEl 1719 l'illa i fortalesa fou capturada pel pirata Howel Davis, que va visitar al governador fent-se passar per comerciant i els seus homes van ocupar el fort per sorpresa; però després del saqueig no s'hi van mantenir; és possible que els pirates tinguessin el suport dels francesos. El 1757, durant la Guerra dels Set Anys, el fort amb l'ajut de vaixells britànics navegant per la zona, van poder rebutjar un atac de pirates francesos que segurament tenien el suport dels francesos de Fort Albreda, la qual fou atacada i cremada, mentre que vaixells britànics ocupaven les colònies franceses al Senegal. El 1765 Fort James desafiant als francesos, fou erigida en capital de la Senegàmbia Britànica.\nEl 1778, un vaixell manat pel capità Ducasse, procedent de Gorée, es va establir a l'illa Dog però la posició no va subsistir doncs poc després fou atacada pels nadius que va massacrar a tots els francesos. El 1679 durant la Guerra de la Independència Americana una flotilla de vaixells francesos es va presentar a l'illa James. Fort James es va rendir sense disparar un tret. Aquesta vegada els francesos van destruir les fortificacions de manera més profunda que altres vegades; algunes mines foren detonades sota els bastions, la cisterna (l'illa no tenia aigua potable i s'havia de portar de fora) i dos dels patis; els edificis al centre del fort també foren destruïts i altres edificis de fora de la part central foren cremats. De facto James Island i dependències van passar a formar part de la colònia francesa del Senegal recent establerta i a la que la Gàmbia Francesa va quedar integrada.\nLes destruccions van tenir l'efecte desitjat pels francesos: quan la pau es va signar el 1783 i els britànics van recuperar James Island, van decidir que seria massa car reconstruir el fort, i el nominal domini britànic a Gàmbia va quedar vacant. Les Guerres napoleòniques no foren ocasió propicia per fer valer el domini britànic a Gàmbia i els francesos foren l'únic poder existent. El 1815 França va ratificar la sobirania britànica sobre James Island que seguia sense ser ocupada.\n↑ Després de 1816 James Island fou esporàdicament ocupada per una petita guarnició per vigilar als vaixells del riu, però el fort mai fou reconstruït, i l'illa fou finalment abandonada definitivament el 1829\nWest Africa per Anthony Ham\nFortalesa de Fort James a James Island\nObtingut de «https://ca.wikipedia.org/w/index.php?title=Gàmbia_Francesa&oldid=16499028»\nLast edited on 21 feb 2016, at 23:31


Elter, el portal d'Osona - Víctor Electrik Band serà aquest dijous a Manlleu per celebrar els 25 anys de Ràdio Manlleu\nVíctor Electrik Band serà aquest dijous a Manlleu per celebrar els 25 anys de Ràdio Manlleu\ndijous 12 de juny de 2008 13:30h\nDemà divendres, al mateix escenari, els mallorquins Antònia Font presentaran a Osona el seu disc Coser i Cantar\nVíctor Electrik Band\nPau Debon, cantant d'Antònia Font\nManlleu, | Aquesta nit arriba a Manlleu el primer dels dos concerts que organitzen conjuntament el Festival Caixa Manlleu i Ràdio Manlleu, que commemora els 25 anys d’història. Als jardins de Can Puget, aquest dijous a les 10, s’hi podrà veure l’actuació de Victor Electrik Band, amb versions de grups d‘èxit de les darreres dècades com The Police o U2 entre d’altres.\nDemà divendres, al mateix escenari, els mallorquins Antònia Font portaran el seu pop imaginatiu i surreal. Serà la seva presentació a la comarca d’Osona del seu treball recopilatori Coser i Cantar, que van enregistrar juntament amb l’orquestra simfònica de Bratislava. Segons el vocalista del grup, Pau Debon, el retorn al format elèctric, sense orquestra, permet un repertori obert.\nDemà la nit es podran sentir molts dels seus èxits recents, inclosos als discs Taxi, Batiscafo Katiuskas i altres d’anteriors, com Alegria. Segons Debon, no s’esperaven que la conjunció de música pop i rock funcionés tan bé amb els sons instrumentals. El cantant diu que Joan Miquel Oliver, lletrista i compositor del grup, ‘fa feina tot l’any’, de manera que els sistema de treball els permet combinar perfectament els múltiples concerts i gires amb les noves peces.\nA finals d’estiu, Antònia Font té previst tornar al format amb orquestra, per acabar de treure-li una mica més de profit. Cap al desembre, a més, ja es posaran a treballar de ple en un nou disc. El concert d’Antònia Font, com dèiem, es farà demà divendres a 2/4 d’11 de la nit als jardins de Can Puget de Manlleu.\n- «Les cigonyes del sud i altres narracions» recull el Premi de Narrativa Ciutat de Manlleu 2018 (12 de juny de 2008)\n- Falta poc per poder recollir les invitacions per la reobertura del Teatre Centre (12 de juny de 2008)\n- Ja estan obertes les inscripcions pel Manlleu Film Festival 2019 (12 de juny de 2008)\n- Boira Baixa i Arran organitzen una conferència sobre el Rif (12 de juny de 2008)\n- El Teatre Centre obrirà les portes el pròxim 28 de desembre (12 de juny de 2008)


El Cardoterror porta més de 1000 espectadors a L’Esbarjo – El NAS de Cardedeu\nEl Cardoterror porta més de 1000 espectadors a L’Esbarjo\nfoto: El Cardot\nPosted By: El Nas de Cardedeu novembre 7, 2018\nAmb una temàtica molt especial: SEQÜELES, “El millor terror, sempre torna” —\nDel 25 al 28 d’octubre el Cardoterror XIII va portar el bo i millor del cinema terrorífic i va ser la seu del Festival TAC (Terror arreu de Catalunya) on es van donar els premis als millors curts de producció catalana.\nLa temàtica ha rebut el nom de “Seqüeles”, i han estat pel·lícules que han continuat l’èxit d’una primera. “La sombra de Frankenstein” o “Viernes 13 parte IV” ja indiquen que beuen de l’èxit de les primeres.\nUna exposició de cartells al Pla de la Calma, una altre d’artistes multidisciplinars a Sant Corneli i moltes botigues amb aparadors terrorífics van treure dels límits de L’Esbarjo al Festival. Igualment la traca final va ser un Cardoterror Party a la Sala Sarau amb els punxa disc Masip i Espectacular.\nPle absolut a les sessions Familiar (Gremlins 2), Especial Sitges (Summer of 84) i Curtmetratges Infantils. Molt bones sensacions amb els booktràilers presentats, en col·laboració amb la Biblioteca Marc de Vilalba, i col·lectius joves de Cardedeu que han volgut estrenar les seves produccions al Festival. Els Premis TAC (Terror Arreu de Catalunya) als millors curts catalans, en col·laboració amb la resta de festivals han honorat al Millor Curt de terror català: “Cuerno de Hueso” d’Adrián López amb el Premi TAC al Millor Curt de terror català. Premi TAC a la Millor Interpretació: per a Laia Manzanares, Vicky Luengo, Mireia Oriol, Alba Ribas, Louise Good i Ona Casamiquela per “Waste” de Laura Sisteró i Alejo Levis -Premi TAC als Millors FX: per a Rafa Dengrà per “Justicia Justiciera III Kungfu Karate Annihilator”.\nI com a novetat el primer Guarroterror amb la projecció de “El Vengador Tóxico IV: Ciudadano Toxie”.\nVan ser més de mil persones les que van passar per L’Esbarjo, un èxit que supera les expectatives del grup de El Cardot que organitza el Cardoterror. Una parada amb articles de Cardoterror a l’entrada, un Mercat del Cinema, dissabte, el cinquè que es fa, van portar a molta gent a trobar rareses. I coses fetes expressament per a aquesta ocasió.\nJa habitualment aquest Festival de Cardedeu té bona relació amb el Festival de Sitges, i aquest cop va ser doble. Per una part es van tancar les projeccions amb “Summer of 84”, només vista amb anterioritat al festival sitgetà, pel·lícula canadenca ambientada amb la joventut dels anys 80. Per altra es van trobar amb el convidat d’aquesta edició, Sergi López, no podia venir a recollir el Trofeu Audrey els dies del festival, ja que està rodant una pel·lícula a Còrsega. Per tant, la representació de El Cardot li va donar allà mateix.\nSergi López, actor de cinema i teatre nascut a Vilanova I Geltrú el 1965, va fer les primeres passes com a professional a França, fins que a finals del 90 Ventura Pons el crida per la pel·lícula “Caricies”, en català i després ha continuat amb teatre, fins i tot monòlegs com “Non solum”.\n“El laberinto del fauno” va ser un dels grans èxits, i Cardoterror l’ha projectat durant el festival d’aquest any.\nBe the first to comment on "El Cardoterror porta més de 1000 espectadors a L’Esbarjo"


Els viatges curts també han de ser segurs\nLa tendència per a aquest 2021 és apostar pels viatges domèstics i de proximitat.\nEls viatges curts també han de ser segurs. Foto: AMIC\nLES PROPOSTES D'OCI / circulaseguro.com / AMIC\nLa mobilitat i el transport ha estat en 2020 molt peculiar amb motiu de la pandèmia. En 2021 seguim amb una situació de restriccions a la mobilitat molt similars, i els viatges i el turisme seran bastant diferents, adaptats a les limitacions que ens trobem en l'actualitat.\nSegons diversos experts, la tendència per a aquest 2021 és apostar pels viatges domèstics i de proximitat, sense fer grans desplaçaments. Repassem les claus per a continuar viatjant aquest any amb seguretat i no portar-nos desagradables sorpreses. Encara que el trajecte sigui curt, hem de preparar el nostre viatge igual que si la destinació estigués a milers de quilòmetres. Així, és molt important portar el cotxe a revisió amb suficient antelació. S'ha de descansar bé els dies anteriors, sobretot si matinarem el dia de viatge, i revisar la ruta que realitzarem, així com els possibles punts on pararem, i introduir-los en GPS amb antelació per a no haver de manipular-ho durant el trajecte.\nSi viatgem amb menors o amb animals domèstics, tenir també en compte les seves pròpies necessitats a l'hora de planificar el viatge. I si canviarem de comunitat o província, també podem donar-li un cop d'ull al mapa dels plans de mobilitat, per evitar-nos sorpreses.\nI quines coses hem de portar en el nostre cotxe en un viatge curt? És molt recomanable fer una llista per a revisar tot el que hem de portar en el nostre cotxe. I aquí cal incloure tant el que necessitarem per a realitzar el trajecte com per a la mateixa estada en el nostre lloc de destinació. Pel que fa al vehicle, destaquem especialment la necessitat de portar la documentació, les armilles reflectores i triangles d'emergència, la roda de recanvi, kit d'eines i el sistema de reparació de burxades. Pel que fa a l'equipatge, hem de tenir en compte la situació actual de pandèmia, i a la nostra bossa no poden faltar mascaretes de recanvi, gel hidroalcohòlic, i tovalloletes desinfectants.\nArxivat a: VIATGES


Pis en Lloguer Barcelona Ciutat Vella Sant Antoni Abat - Sant Antoni\nREF: LLE8865-5 file_copy Copiar l'enllaç\nFantàstic i modern àtic de lloguer situat al famós barri de Ciutat Vella, a Barcelona.\nAquest lluminós i reformat àtic disposa d'una habitació doble amb armari, un bany amb dutxa, una cuina americana totalment equipada amb els estris de cuina necessaris i una àmplia i privilegiada terrassa perquè gaudeixi del càlid clima i vistes de la ciutat comtal i pugui relaxar . A més, compta els elements bàsics per fer la seva estada més agradable, aquests són servei d'internet, aire condicionat, calefacció i rentadora. L'apartament està acabat de decorat per professionals amb molt bon gust i compta amb perfectes acabats per a la seva comoditat.\nEs troba perfectament localitzat a la zona del Raval, al districte de Ciutat Vella, on gaudirà de totes les facilitats voltant. Aquest és un dels barris més emblemàtics de Barcelona, trobareu restaurants, botigues, places i parcs, a més compta amb la seva famosa Rambla del Raval i el mercat de la Boqueria, entre altres llocs turístics que podrà visitar durant la seva estada. Estarà situat a prop al centre i estarà molt ben comunicat amb la resta de la ciutat mitjançant transport públic, sent l'estació de metro més propera Sant Antoni.


La CUP aspira a duplicar diputats per "forçar" JxCat i ERC a un referèndum\nBarcelona. Divendres, 1 de gener de 2021. 10:49\nLa número 3 de la CUP a les eleccions catalanes, Eulàlia Reguant, ha afirmat que aspiren a duplicar els seus 4 diputats actuals en el Parlament per poder "forçar" JxCat i ERC a fer un referèndum abans de 2025, a més d'impulsar polítiques socials.\nEn una entrevista d'Europa Press, ha dit que el seu objectiu en aquests comicis és "com a mínim duplicar" els escons per recuperar la capacitat d'incidir en la política catalana, una cosa que admet que han perdut en els últims anys en tenir 4 diputats, 6 menys que l'anterior legislatura.\nUn dels compromisos de la CUP per a la legislatura és un referèndum abans de 2025, el que considera la millor eina i la que "fa més por a l''estatus quo' de l'Estat, perquè fa trontollar aquesta falsa imatge democràtica de l'Estat".\nHa subratllat que, perquè JxCat i ERC s'afegeixin a aquesta proposta, la CUP ha de ser més forta: "No es tracta de convèncer-los o intentar arribar a acords, sinó de forçar-los", i també creu que això cal fer-ho perquè els actuals socis del Govern impulsin les polítiques socials necessàries a Catalunya.\n"En les eleccions del 27S de 2015, JxSí no es plantejava un referèndum; el 2016, tampoc. No va ser fins al setembre de 2016, fruit també de la capacitat que va tenir la CUP de condicionar això, que va generar aquest 'Referèndum o referèndum", ha argumentat.\nTambé ha convidat els comuns a afegir-se a la proposta de referèndum: "No volem renunciar-hi, però tenim poques expectatives que s'uneixin", i afirma que sempre tindran la porta oberta per als comuns, encara que critica el paper que han exercit des de 2017.\n"S'han mogut en una lògica més electoralista que de principis. Busquen associar sistemàticament l'independentisme a un marc que no respon a la realitat política ni social. Per a nosaltres no deixa de ser una manera de continuar mantenint un peu en cada lloc, que en determinats moments pot tenir sentit, però, davant de la vulneració de drets, no val", ha asseverat.\nApendre de l'1-O\nPreguntada per com es diferenciaria aquest referèndum de l'1-O, ha contestat que no tenen cap esperança que el Govern central ho permeti, encara que la CUP no es tancaria a això si l'Estat ho permet, per la qual cosa previsiblement seria de nou unilateral, i creu que, perquè els resultats siguin vàlids i reconeguts, dependrà de la capacitat posterior "d'avançar i sostenir el resultat".\nPer a això, defensa que després del 14 F es comencin a generar les condicions per aconseguir el que no va funcionar després de l'1-O: "Perquè no quedi en res, el que cal fer en aquest nou cicle és treballar per al que entre 2015 i 2017 no va passar, perquè es va construir un relat que aniríem de la llei a la llei."\nPer crear aquestes condicions, ha apostat per crear una banca pública catalana i enfortir eines de l'economia social i solidària per no dependre del "xantatge del Ibex35" i que empreses i grans bancs se'n vagin de Catalunya com el 2017, i també a través d'una política internacional que permeti teixir aliances a l'estranger.\nSobre l'estratègia internacional, ha situat els dirigents independentistes a l'estranger com a actors clau per aconseguir aquest reconeixement: "Hi ha persones exiliades que han de poder tenir un paper clau. Els que són a Brussel·les i Ginebra han de treballar amb les institucions internacionals que hi ha a Brussel·les i Ginebra per denunciar les vulneracions de drets de l'Estat".\nEn aquest sentit, ha situat l'expresident de la Generalitat Carles Puigdemont com la "persona més reconeguda i coneguda, i amb més capacitat per poder incidir, i això cal poder potenciar-lo".\nTanmateix, ha recriminat que, alhora, vulgui jugar aquest paper i ser el cap de llista de JxCat, a més de liderar el Consell per la República, ja que, segons el seu parer, això provoca que aquest òrgan es vegi com a partidista: "És un risc que pot generar cert rebuig o distancia cap a part del que pugui estar fent a nivell internacional".\nSobre l'estratègia liderada per Puigdemont de 'Desbordament democràtic' per aixecar la declaració d'independència, ha demanat d'aclarir què significa ("per si sol no significa gaire"), però també ha carregat contra l'aposta d'ERC pel diàleg, i ha rebutjat que la proposta de la CUP s'apropi més a una o una altra estratègia.\n"Es parla molt de l'independentisme màgic, que podríem assimilar a part de les propostes del que diu JxCat. Aquesta idea de fer efectiva la república en què es tradueix, i quines polítiques concretes hi ha darrere? O el relat d'aixecar la DUI: Què la diferència del 27 d'octubre de 2017? Però a ERC li parlaria d'un diàleg màgic. De moment l'únic que tenim sobre la taula és una reunió i una foto", ha retret.


Gran diada a la Trobada del Baix - CASTELLERS DE CASTELLDEFELS\nGran diada a la Trobada del Baix\nLa Laia i l’Aina son mare i filla. La Laia puja a quarts i, quan no puja, fa de crossa. L’Aina a vegades puja d’acotxadora i d’altres d’enxaneta. Molt sovint mare i filla coincideixen al mateix castell. L’Aina té set anys acabats de fer i ja en fa tres que és a la colla! És valenta i decidida i a l’última diada ho va demostrar amb escreix. Avui, la Laia i l’Aina ens expliquen, entre les dues, com va anar aquesta última diada:\n“Aquest dimecres dia 1 de novembre per Tots Sants, vam anar tota la Colla a Begues a celebrar la 23a Trobada del Baix Llobregat.\nHi havia quasi totes les colles del Baix, es veien molts colors de camises i es respirave moltes ganes de fer grans castells.\nLa diada va començar amb 2 pilars de 4 de benvinguda. El primer i gran castell que vam llençar i descarregar va ser un 5d7. Un castell que teníem moltes ganes de fer i, dels tres que hem descarregat fins ara, era el millor de mides.\nL’Aina ens explica la seva experiència en l’actuació.\n“- Va ser un castell que el vam fer molt ràpid, tremolava molt, però menys que els altres que hem fet. Quan vaig baixar, la gent estava molt contenta i es felicitava-”.\nA la següent ronda vam fer un intent de 4d7p que no tenia bones mides. Però amb les ganes que es respiraven a l’ambient, no es va dubtar en tornar a intentar. Així que la pinya es va quadrar, els segons es van col·locar i les gralles van començar a sonar… Dit i fet, vam descarregar un 4d7p molt mogut!!! L’Aina ens explica la seva experiència en el pom de dalt.\n“- Em vaig col·locar d’acotxadora ràpidament, l’enxaneta sense voler em va arrossegar i la meva cama esquerra es va quedar entremig dels dosos, mentre m’aguantava poquet amb l’altre peu, casi caic!!! Quan em vaig poder sortir d’allà només ho vaig poder fer per l’altre banda i el pilar estava del revés!!!!\nLlavors vaig pensar: “Ara giro com ho vaig fer una vegada a l’assaig, però aquesta vegada era més complicat perquè els dosos ja estaven baixant. Així que gràcies a la Gemma, que em va dir que m’aguantés al seu cap, vaig poder girar i carregar el pilar.-”\nDesprés vam fer un 3d7 ben maco. I amb això vam fer la segona millor actuació de la nostra història, descarregant tres grans castells. Llàstima del pilar de 5 que va queda en intent, la propera vegada segur que el descarreguem.\nPer acomiadar-nos es van descarregar dos pilars de 4 preciosos.”\nBy admin|2017-11-03T19:10:23+02:00Novembre 3rd, 2017|General|


Lloguers de motos i scooters a Tel Aviv, Israel\n1 viatge en moto a Tel Aviv District\ndes de $ 39,61 per dia\ndes de $ 90,02 per dia\ndes de $ 360,06 per dia\ndes de $ 42,01 per dia\ndes de $ 456,08 per dia\ndes de $ 45,61 per dia\ndes de $170.00 per dia\ndes de $ 54,01 per dia\ndes de $ 60,01 per dia\nDescobreix Tel Aviv\nLloguer de motos i scooters a Tel Aviv (Pardes Hana, Tel Aviv), Israel amb Rentalmotorbike.com , Índex . Les millors marques de BMW , Harley Davidson , Honda , etc ... , motocicletes de lloguer , les últimes models perfectament revisats en Tel Aviv (Tel Aviv-Jaffa) i els seus voltants . Utilitza els filtres de recerca de motocicletes, scooters i accessoris amb lloguer en línia, així com, assegurances de viatge i cancel·lació.\nPassar les seves vacances a Tel Aviv-Jaffa en una moto o fer els seus viatges de negocis a Tel Aviv. Rentalmotorbike.com també ofereix tot tipus d'accessoris per al lloguer de la moto per fer el seu viatge .\nViatges en moto a Tel Aviv District


Enviar aquesta notícia per e-mail Imprimir aquesta notícia ciutat 06. 11. 2020 Compartir a Twitter Compartir a Facebook\nProgrames d'ocupació i inserció laboral en el marc de la iniciativa Treball als barris Zona Nord\nDestinats a persones en situació d'atur de Collblanc, la Torrassa, la Florida i Pubilla Cases\nLa iniciativa Treball als barris Zona Nord es consolida. En marxa des de l'any 2006, està formada per a diferents programes d'inserció i orientació laboral destinats a veïns de Collblanc, la Torrassa, la Florida i Pubilla Cases que estan a l'atur.\nUn exemple és el programa d'experiència laboral de Neteja d'edificis i locals. A través d'aquest itinerari, 10 persones a l'atur de la zona nord de la ciutat reben formació en aquest àmbit i després la posen en pràctica a través d'un contracte laboral amb l'Ajuntament de sis mesos. Treballen amb la brigada municipal en tasques de millora del mobiliari urbà de l'espai públic. "Hem après coses com netejar vidres o fer servir maquinària de neteja i ara, ho estem posant en pràctica", ha explicat en Juan Antonio Blanco, un dels participants.\nLa Maria Pilar Borrego també és una de les veïnes que forma part d'aquest pla ocupacional. Feia dos anys que estava a l'atur i ara espera tenir noves oportunitats per torbar feina "Espero poder tornar al mercat laboral", ha apuntat.\nLa tinenta d'alcalde d'Ocupació i Empresa, Rocío Ramírez, ha ressaltat la importància que aquests itineraris tinguin una part formativa combinada amb l'experiència laboral. "Les empreses busquen persones que ja hagin tingut experiència, per això és tan important que els participants tinguin aquest contracte de sis mesos i que ho puguin acreditar al seu currículum", ha afirmat Ramírez.\nEntre els serveis que ofereix Treball als barris Zona Nord també s'hi troben les Cases d'Oficis. Aquests programes estan destinats a joves menors de 30 anys, que hagin finalitzat l'ESO i residents a La Florida-Les Planes, Collblanc, Torrassa i Pubilla Cases. Es tracta d'uns itineraris de 10 mesos que combinen la formació amb la pràctica professional.\nLes Cases d'Oficis se centren en dos àmbits: l'hostaleria, on es troben les especialitats de cuina, serveis de restaurant, bar i cafeteria i serveis d'allotjament i planta d'hotel; i el d'instal·lacions i eficiència energètica, on els joves poden formar-se en muntatge i manteniment d'instal·lacions de baixa tensió i operacions de fontaneria i calefacció. Les preinscripcions es poden realitzar al Centre de Recursos per a l'Ocupació Zona Nord (tel. 93 402 40 20, e-mail: treballbarris@l-h.cat).


La Z no és de Zapatero, si no que és refereix la pronúncia de la senyora ministra y que la personalitza. O potser és a l’inrevés. Mai res és el que sembla. O potser ho sembla massa.\nNo tinc ni la més remota idea d’obres, de túnels i de trens més enllà del que vaig entendre dels articles d’en Viladesau (nano, et trobem a faltar). Però si que tinc idees sobre la responsabilitat de la gent i alguna informació confidencial sobre l’estat d’excepció laboral del sindicalisme d’ADIF i de RENFE que naturalment no comentaré.\nLa percepció, vist des de fora, és que tot plegat és un capítol més de la presa de pèl general als ciutadans. Un dels problemes és que la memòria és curta, que l’esvoranc d’ahir fa oblidar la vaga d’abans d’ahir.\nSi algun dia d’aquests algú escriu les vicissituds del servei ferroviari del nostre país els darrers cinquanta anys el llibre serà un monument al terror absurd. Ja sé que l’orografia de Barcelona és difícil, que el creixement de població i de les industries ha estat a destemps de l’amo i que la pau social no ha estat dintre dels nostres paràmetres vitals des de la guerra dels remences, però... Segur que no podríem fer les coses una mica millor? Segur que no podríem fer les soses mirant a demà passat enlloc d’avui? Segur que hem de seguir retent vassallatge a l’amo bo?\nParlant d’amos, i d’aquí el títol de l’article, on era ahir la Zenyora ministra? Ja sabem que a les colònies només s’hi va a recaptar tributs, siguin monetaris o votats, però és lleig que se’n vagi d’excursió a l’hort mentre se li enfonsa el túnel d’una altra companyia. Potser, ara que els imitadors ja la tenen, algú la voldrà dimitir.


Opinió: 2012, l'any de Linux a l'escriptori? – GNULinux||||CAT\nPersonalment, vec el panorama més lent del que pensavem en un principi. Vec que amb la senzillesa per a coses basiques i la seva major potència, Linux seguira augmentant de quota, sobretot en servidors i en gent especialitzada. Pero que en l’escriptori, la desigualtat en recursos i suport, és encara evident.\nEstratègicament, el moment de provocar un canvi, era fa molts anys. És encara fàcil que la gent s’enganxi a iPhone OS, a Android o a Windows Phone, perque només fa 2 anys que la gent fa servir smartphones. Windows 3.1 era popular a l’any 92… d’això fa 20 anys!\nD’altra banda, la confusió és generalitzada en els defensors de l’escriptori de Linux: És la ètica el que mou el moviment? És un sentiment contra el capital i el monetarisme? És simplement millor/mes eficient? De que viu la gent que fa els programes?\nL'esperit combatiu i revolucionari de vegades ha pogut perjudicar a l'escriptori en Linux\nEn altres camps del programari lliure, en canvi no hi ha aquesta confusió. Per exemple en el desenvolupament de Prestashop (un programari per ecommerce), la font d’ingresos es basa en un nucli lliure i gratuït, un enfoc a empreses (aquelles que fan servir el programa per guanyar diners, i per tant disposades a pagar), una botiga d’aplicacions, amb les extensions oficials, i com a market d’aplicacions de tercers. És un model que sembla funcionar i que dóna diners. També perque les empreses volen modificar el seu codi, tunejar-lo, cosa que no importa a la majoria dels usuaris d’escriptori.\nPer mi, esta clar que per a que funcioni Linux a l’escriptori, ha de donar diners. Igual que Redhat guanya diners als servidors (Redhat Linux és de pagament). Si no, mal que els hi pesi als idealistes, l’hi seguiran fallant coses. La botiga d’Ubuntu, la venda de cançons, la personalització dels navegadors amb buscadors que paguen, són opcions, però pel que sembla són insuficients.\nPr a que Linux tingui futur ha de tenir un model de negoci clar\nLa crisi, els moviments de Windows, l’entorn (smartphones, netbooks, tablets, Android, Chrome OS, Mac OS) jugaran un rol important, però de moment el que és més segur és que Linux al escriptori segueixi avançant, a un ritme bastant lent, però avançant.\njose on 9 de gener de 2012 at 11:59\nAquest post el podeu desar i tornar a publicar-lo l’any vinent… això de “L’any de Linux a l’escriptori” és com el dia de la marmota: sempre es diu però mai arriba. En qui percentatge d’ús es mou Linux actualment? Un 1%… o, sent generosos, un 2%?\nRoger on 9 de gener de 2012 at 12:07\nHome, es un article d’opinió, i intenta explicar alguns punts que son d’actualitat.\nUn 2% no es pot considerar un fracàs, de fet apple te un 5% i es l’empresa tecnològica mes gran del món…\nLa cosa no va per aqui, si no per intentar comentar coses que han passat i com podem aprendre d’elles.\nlotiopep on 9 de gener de 2012 at 12:23\nDoncs des que jo vaig entrar al mon linux de la ma d’ubuntu, ja l’he instal.lat als dos pc de la feina, a ma germana, al meu cunyat, a una senyora de 70 anys i a tres amics. N’estan en cami tres més. Tots n’estant encantats.\nPenso que si cadascú de nosaltres fessim més o menys el mateix el mon de l’escriptori seria clarament linux.\nrogers on 9 de gener de 2012 at 12:35\nJo vaig convertir a la meva novia fa 2 anys i estava encantada… pero despres de canviar-li l’entorn a Unity, es va cansar una mica. Segurament l’hi hauria d’haver deixat el gnome clàssic fins a la propera LTS.\nUn consell per a aquests usuaris: no els hi canviis la versió cada 4 dies, no ho aprecien, i els hi causa problemes (la meva xicota no trobava la calculadora, quan al gnome classic era tant facil).\nlotiopep on 9 de gener de 2012 at 12:49\nBé, suposo que la clau està en clitxar l’usuari. N’hi ha que els actualitzo sovint, pero hi ha casos que, com que sé que tenen por als canvis, no els he actualitzat a les noves versions unity-gnome shell. Als que els estic instal.lant ara, si tenen una maquina prou digne els poso unity o gnome shell en funcio de la targeta grafica (si és ati…. unity!)\nrogers on 9 de gener de 2012 at 13:11\nAixò es una altra cosa que noto que no hem avançat gens… Gnome shell, no va amb les ati en Ubuntu… es com si per poder avançar (un escriptori mes usable), haguessim de tirar al passat.\nSi no t’actualitzes, encara vas amb el firefox 3.6, i si ho fas, tot canvia, perds funcionalitats que ja tenies i fas de beta-tester. Això es allò que considero qeu no hem avançat en els últims 2-3 anys. Sempre que fem un pas endavant, en fem mig enrera. Però clar, el problema es el de sempre, no se l’hi pot demanar el mateix a canonical (30 o 300 treballadors) que a microsoft (60.000 treballadors). I es que fer progressar una cosa sense diners es lenta… això ja es mes que evident. Si no mireu GIMP. I suposo que la crisi afecta les donacions, i els treballadors voluntaris.\nNo se si soc l’únic amb aquest sentiment.\nPau on 9 de gener de 2012 at 15:15\nHome, el gnome-shell amb ati sí que funciona a l’ubuntu. El que no funciona és amb fglrx i no tinc ni idea el per què ni per què no ho solucionen quan ja portem així des de la 3.0 (fa gairebé un any).\nJosep on 9 de gener de 2012 at 16:34\nHome, els dos cops que he provat el gnome-shell amb ATI m’ha desconfigurat el sistema, ara per ara prefereixo utilitzar el unity.\nEl que està clar és que la diversitat d’oferta pot despistar prou al nouvingut al món linux. Hem de pensar que si venen de windows estan acostumats a tenir un sol entorn d’escritori.\nUn punt a favor de linux (crec que es pot vendre aixì) és que no has d’instalar infinits drivers un a un. L’usuari final el que vol són facilitats i crec que l’ubuntu ho pot proporcionar, a tot això podriem afegir tb la seguretat, estabilitat i productivitat d’un sistema amb el que es pot traballar sense problemes.\nArnau on 9 de gener de 2012 at 17:18\nFa uns dies vaig volia recuperar les fotos d’un disc dur vell mig fet malbé. La meva sorpresa va ser molt gran quan l’ordinador es va engegar en un moment i em va aparèixer el Gnome 2.32 sobre l’Ubuntu 10.02.\nFa un any recomanava a tothom (usuaris de carrer) que es passes a Gnu/Linux però últimament em fa por, ja que crec que més d’un en sortiria escaldat. No sabia exactament perquè, però veient el Gnome 2.32 sobre l’Ubuntu 10.02 he recordat el meu entusiasme de fa uns anys encçà en recomanar a tothom el canvi de SO, i he entès perquè ara ja no el tinc.\nJo crec que s’ha tirat endarrere en molts aspectes i endavant en molt pocs. Espero que poleixin els nous escriptoris i que aquest pas endarrere en alguns aspectes serveixi per agafar embranzida en un futur.\nrogers on 9 de gener de 2012 at 18:52\nJo crec que el moviment de Unity va debilitar Ubuntu, i Linux necessita un lider fort.\nDurant un temps, Linux a l’escriptori era sinònim d’Ubuntu (gnome, .deb, etc…) i això evitava tota la fragmentació, perque per a la majoria de gent només hi havia 1 sol escriptori, 1 sol tipus de paquets, 1 sols repositoris centrals… Fins i tot la majoria d’articles eren per a Ubuntu. Això facilitava molt les coses.\nAra que Ubuntu esta debil, i a sobre fraccionat (hi ha qui el fa servir amb 3 entorns diferents), Linux crec que pateix una mica.\nEs la meva opinió, esta clar, que es discutible.\nOsqui on 9 de gener de 2012 at 23:55\nJa és hora de fer pinya amb Fedora!! Tenir Red Hat al darrera crec que és una garantia…\nYo on 10 de gener de 2012 at 01:07\nEstic en total desacord amb tu, si es destaca alguna cosa en el 2011 en quan a Linux es el gran sal a escriptoris millors, tan Gnome com Ubuntu an apostat moltíssim en aquest aspecte, per que Ubuntu estigui preparat per la 12.04 LTS. En nomes 1 any an aconseguit grans coses i estan preparats pel futur actualment amb a versió 11.10 podem dir que Ubuntu es menos personalitzable pero molt més atractiu i facíl de fer anar.\nCanonical te un objectiu, que per moltes altres empreses seria inasumible pero te algo que la destaca de les dames, Unity es la gran diferencia, si una persona te el sistema operatiu Ubuntu en algun dispositiu automàticament sabra fer servir qualsevol altre que funcioni amb Ubuntu, i tot i que sembli una tonteria molta gent sap fer servir un PC pero no te ni idea de com fer servir un SmartPhone, o navegar per una TV inteliguent.\nrogers on 10 de gener de 2012 at 09:37\nM’agrada que discrepis…\nUnity m’agrada molt, sobretot perque aprofita molt bé l’espai als portatils. Però precisament del que em queixo es que Ubuntu es un sistema que es preocupa pel futur, i s’oblida del present. Capaç de carregar-se els usuaris actuals pensant en el futur. Els que portem uns quants anys, ens comença a cansar viure de promeses… Hi ha d’haver algun dia en el que s’aspiri a tenir un estandard solid que funcioni i que no canvii cada 2 dies.\nLa mania de canonical de moure els botons a l’esquerra, de separar-se de l’escriptori comú, crec que no ens ajuda. De vegades te un sentit, però crec que comencen moltes coses i n’acaben poques.\nYo on 10 de gener de 2012 at 13:42\nja pero dubtu que d’ara en davant sigui gaire diferent aniran afegin coses però ja no les maura’n ni tornara a canviar dràsticament, per aquest motiu dic que el 2011 a sigut l’any de l’escriptori per que a siguit quan san decidit per fir en fer el pas.\nRafel on 15 de gener de 2012 at 19:19\nDoncs no m’agraden els nous escriptoris, els trobo complicats i lents i per molt que diguen no aprofite els recusrsos i el temps. Jo he d’obrir molts documents i fer copypaste i amb Unity i Gnome Shell se’m fa fastigós. Ara estic amb Mint i Gnom,e Classic.\nI no, no recomane a cap usuari eixos escriptoris, i menys venint de Windows.\nHa estat una errada i es perdrà clientela.\nPau on 16 de gener de 2012 at 21:20\nDiscrepo amb l’autor de l’article quan diu que perquè Linux funcioni i s’utilitzi, ha de donar diners. Si concebem un món absolutament mercantilitzant, sense interferències de cap mena per part del sector públic, evidentment que ha de donar diners. Ara bé, si concebem que l’open-source pot crèixer no només per l’empenta del sector privat, sinó també pel compromís del sector públic, que no pensa només en termes de rendibilitat econòmica, aleshores ja se’ns obre un nou panorama.\nPersonalment penso que Linux s’imposarà el dia que les administracions públiques es comprometin definitivament amb el software lliure. I de fet això ja està passant, per exemple, en molts països d’Amèrica Llatina, que estan menys acomplexats que nosaltres i fa temps que s’han cansat de pagar llicències a Microsoft. Allí utilitzen Linux amb total normalitat i probablement han aconseguit superar els problemes d’estabilitat que s’esmenten en l’article.\nAquí, en canvi, a banda de les iniciatives educatives (sempre mal coordinades i poc ambicioses), s’ha avançat ben poc en aquest sentit. Suposo que els nostres estimats polítics deuen estar atrapats en una xarxa de favors immensa i ara no saben com sortir-se’n. Esperem que la crisi econòmica els faci espavilar una mica…


Merlí és un professor provocador, sembla que es preocupa per l’alumnat i vol que pensem i que siguem crítics. Per als seus alumnes preferits és un crac; per a mi, peripatètic sense el "peri". El seu favorit és el masclet Pol, sempre acompanyat en les bromes i comentaris sexuals per Marc. La resta de la colla són: el tímid i romàntic Joan; l’insegur i enamoradís Gerard; l’homosexual en l’armari Bruno, i l’agorafòbic Ivan. Ja començat el curs, s’hi afegirà Oliver, obertament homosexual.\nMerlí no sols és mestre de filosofia sinó també de seducció, i la seua primera presa és Laia, la d’anglés. El primer dia de classe se li acosta, es fica amb la seua parella (el professor d’educació física); quan la troba sola a l'eixida, li diu que hauria d’anar amb un home més gran i experimentat (com ell), l’elogia només físicament amb insistència, malgrat que a ella li molesta, fingeix que ha de cuidar un gosset abandonat perquè sap que Laia estima molt els animals i, finalment, aconsegueix anar a casa de la profe i enrotllar-se amb ella. Tanmateix, quan coneix Gina, la mare de Gerard, talla amb Laia posant com a excusa que la jove necessita algú amb qui tindre fills i ell no li'ls pot donar perquè té feta la vasectomia (sip!).\nManipular, enganyar, insistir malgrat les negatives... és un bon model de seducció? Les xiques i els xics tan estereotipats, són bons referents per a la gent jove? És Merlí un bon model d'home per als adolescentes barons? Per què no hi ha xiques com jo en una classe com la que mostra la sèrie? Merlí posa la filosofia en un lloc molt millor que el que li tenia reservada la darrera reforma educativa, però ha de ser a costa de la igualtat?


‘Nature’ i ‘Scientific American’ preparen un especial sobre la BioRegió de Catalunya | Biocat\nHome > Actualitat > Notícies > ‘Nature’ i ‘Scientific American’ preparen un especial sobre la BioRegió de Catalunya\nNature (la revista científica més reconeguda internacionalment) i Scientific American (una de las capçaleres de ciència i tecnologia més reputades al món) estan preparant un especial sobre la BioRegió de Catalunya. Sota el títol Catalonia: Europe’s Fast Growing BioRegion, l’especial mostrarà el creixement del sector de les ciències de la vida i de la salut i les iniciatives que s’estan portant a terme a la BioRegió.\nCatalonia: Europe’s Fast Growing BioRegion destacarà la creixent reputació de la BioRegió de Catalunya com una de les àrees preferides a Europa per a projectes d’inversió i contribuirà a fer conèixer l’ecosistema català de les ciències de la vida i la salut entre l’audiència de Scientific American i Nature: científics, investigadors i facultatius.\nL’especial es publicarà a les edicions mundials de Nature Research i Scientific American al quart trimestre de 2019, en les seves edicions impresa i digital. A més, es distribuiran còpies addicionals de l’especial a la BIO International Convention de 2020 a San Diego, California.\nOpcions de participació per a les companyies\nBiocat i CataloniaBio & HealthTech col·laboren amb Nature Research i Scientific American per promoure la BioRegió de Catalunya internacionalment, però l’equip editorial de les publicacions serà l’únic responsable del contingut de l’especial. Les empreses, universitats i entitats interessades poden participar-hi mitjançant espais promocionals de diferents formats, d'entre 5.000 i 22.000 euros. El termini de reserva d’espai és l’1 de juny de 2019 i es pot consultar més informació i contacte en aquest document.\nNature ja va publicar el novembre de 2016 un especial sobre Catalunya i les seves empreses i centres de recerca. Sota el títol “Spotlight on Catalonia”, va ser l'especial més gran dedicat mai la revista a una bioregió. En aquella ocasió, el contingu editorial produït per la revista destacava els factors que van permetre la BioRegió de Catalunya esquivar la crisi financera, i es complementava amb entrevistes i anuncis de pagament protagonitzats per diferents agents de la BioRegió incloent-hi hospitals com ara l’Hospital Clínic de Barcelona o el Centre Mèdic Teknon; empreses com Solti o Almirall; universitats com la UOC, la Universitat de Barcelona, la Universitat de Lleida o la Rovira i Virgili; entitats com la Institució CERCA, EIT Health, la Fundació “la Caixa”, la Fundació Cemcat o la Barcelona Respiratory Network, o entitats de recerca com l’IRTA, el Sincrotró ALBA, el BIST, el VHIO, l’IBEC o el CRAG, entre moltes altres.


MRW obté el certificat AENOR de protocols davant la COVID-19\nEts a: Home>Coneix-nos>Sala d'informació AENOR>Notícies>MRW obté el certificat AENOR de protocols davant la COVID-19\nAENOR ha concedit el certificat de protocols davant la COVID-19 a MRW, i es converteix així en el primer grup logístic a Espanya a aconseguir el certificat de conformitat amb aquest referencial.\nEl certificat d'AENOR és un aval extern sobre l'efectivitat de les mesures que aplica MRW i, de forma paral·lela, empara que aquestes iniciatives compleixen amb les directrius marcades pel Ministeri de Sanitat en matèria de prevenció i higiene sobre la COVID-19. Aquest segell té validesa anual, encara que s'ha de sotmetre a revisions de seguiment cada tres mesos.\nMRW compta amb un protocol amb les mesures a implantar davant la COVID-19, així com amb un pla de contingències i continuïtat del negoci. L'empresa va desenvolupar, amb l'arribada del coronavirus a Europa, una redacció de protocols i instruccions sobre la COVID-19. Entre les mesures dutes a terme en el dia a dia de l'empresa hi ha les bones pràctiques de neteja i desinfecció dels centres de treball i la formació dels treballadors en teletreball i en coronavirus, ja que MRW ha implantat el teletreball per al personal que fa tasques administratives\nDeclaracions d'Emma Lerín, directora de Recursos Humans del Grup MRW, i de Javier Mejía, director de Màrqueting Estratègic i de Producte d'AENOR, a la nota de premsa adjunta.